title: गुलबर्ग किला

text: छठी शताब्दी में क्षेत्र पर राष्ट्रकूट साम्राज्य का शासन था। इसके बाद चालुक्य साम्राज्य ने क्षेत्र वापस जीत लिया दो शताब्दियों से अधिक समय तक शासन किया। इसके बाद कलचुरि राजवंश ने इसपर कब्ज़ा कर लिया और बारहवीं शताब्दी तक उनका कब्ज़ा रहा। बारहवीं शताब्दी के अंत में यह देवगिरी के यादवों और हालेबिदु के होयसल राजवंश के शासन में रहा। इस समय के दौरान वारंगल के शासक काकतीय वंश भी शक्तिशाली थे और उन्होंने गुलबर्ग जिले और रायचूड़ जिले पर कब्ज़ा का लिया था।


title: गुलबर्ग किला

text: सन् 1321 में काकतीय वंश को हराकर उत्तरी दक्खन पर दिल्ली सल्तनत का कब्ज़ा हो गया और इसमें गुलबर्ग भी शामिल था।


title: गुलबर्ग किला

text: चौदहवीं सदी की शुरुआत में, गुलबर्ग सहित सम्पूर्ण दक्खन पर दिल्ली सल्तनत के मुहम्मद बिन तुगलक ने कब्जा कर लिया था। दिल्ली से नियुक्त मुस्लिम अधिकारियों के बगावत करने पर 1347 में बहमनी सल्तनत की स्थापना हुई। सल्तनत के प्रथम राजा हसन गंगू ने गुलबर्ग (तत्कालीन 'अहसानाबाद') को अपनी राजधानी चुना। गुलबर्ग 1347 से 1424 तक बहमनी साम्राज्य की राजधानी था और गुलबर्ग किला राजधानी का मुख्यालय था। 1424 में राजधानी बीदर ले जायी गयी। कहा जाता है कि बहमनी राज्य की स्थापना के साथ मुस्लिम शासन ने दक्खन में जड़ें बना लीं। अहमद शाह वली बहमनी ने इराक, ईरान और मध्य एशिया से प्रवासियों को दक्खन में स्थापित किया। इससे दक्खन के सामाजिक, सांस्कृतिक और धार्मिक जीवन में बदलाव आये। फिर भी वे हिन्दू परम्पराओं के साथ घुल-मिल गये।


title: गुलबर्ग किला

text: गुलबर्ग किला विजयनगर सम्राट द्वारा नष्ट कर दिया गया था। बाद में यूसुफ़ आदिल शाह ने विजयनगर सम्राट को युद्ध में हरा कर जब बीजापुर सल्तनत की स्थापना की तो इस किले का पुनर्निर्माण कराया था। विजयनगर साम्राज्य को लूट कर जो मिला था उस से इस किले को पुनर्निर्मित किया गया था।


title: गुलबर्ग किला

text: पंद्रहवीं शताब्दी के अंत और सोलहवीं शताब्दी की शुरुआत तक दक्खन पर मुख्यतः बहमनी साम्राज्य का राज था, जिसके बाद राज्य पाँच राज्यों में बँट गया।


title: गुलबर्ग किला

text: सन् 1687 में मुग़ल सम्राट औरंगज़ेब ने किले पर कब्ज़ा किया और दक्खन को निज़ाम-उल-मुल्क के शासन के अंतर्गत छोड़ा। अट्ठारहवीं शताब्दी की शुरुआत में मुग़ल साम्राज्य के पतन के दौरान निज़ाम-उल-मुल्क आसफजाह ने 1724 में मुग़ल साम्राज्य से स्वतंत्रता घोषित कर के हैदराबाद स्टेट की स्थापना की। गुलबर्ग का एक बड़ा क्षेत्र भी इस साम्राज्य का हिस्सा था। इस तरह से आसफ़जाही राजवंश की स्थापना हुई, जो बाद में चलकर हैदराबाद के निज़ाम बने।


title: गुलबर्ग किला

text: निज़ाम शासन के दौरान गुलबर्ग ज़िला और किला दोनों हैदराबाद राज्य के अंतर्गत आते थे। अगस्त 1947 में भारत की स्वतंत्रता के पश्चात 1948 में हैदराबाद स्टेट भारत का हिस्सा बन गया। 1956 में भाषा के आधार पर हैदराबाद राज्य को भारत के राज्यों में बाँटा गया। आंध्र प्रदेश को दिये गये दो तालुकों के अतिरिक्त बाकी गुलबर्ग ज़िला मैसूर राज्य का हिस्सा बना, जो बाद में कर्नाटक बना।


title: गुलबर्ग किला

text: यह कर्नाटक के पूर्वोत्तर भाग में एक पठार भूमि पर स्थित है। कृष्णा नदी और भीमा नदी जिले से गुज़रती हैं और भीमा नदी किले के करीब बहती है। क्षेत्र में मृदा मुख्य रूप से काली मिट्टी की है।


title: गुलबर्ग किला

text: किला जिले के उस भाग में है जहाँ सूखा पड़ने की संभावना रहती है और सामान्यतः यहाँ साल में कुल 46 दिन वर्षा होती है जिसमें बरसात होती है।


title: गुलबर्ग किला

text: जलवायु सर्दियों में शुष्क और ठंडा है, लेकिन गर्मियों में गर्म है। दक्षिण पश्चिमी मानसून से वर्षा आती है। गर्मी में उच्चतम तापमान है और सर्दी में न्यूनतम है।


title: गुलबर्ग किला

text: 1347 ईसवी में बहमनी साम्राज्य की स्थापना के साथ फ़ारसी वास्तुकला का प्रभाव पड़ा जो गुलबर्ग किले में देखा जा सकता है। किले के अन्दर की इमारतें भारतीय-फ़ारसी वास्तुशैली में बनी हैं और उनकी वास्तुकला प्रभावशाली है। प्रोफ़ देसाई का कहना है:


title: गुलबर्ग किला

text: किले को बहमनी राजवंश के अलाउद्दीन हसन बमन शाह ने बाद में पश्चिम एशियाई और यूरोपीय सैनिक शैली के वास्तुशिल्प का प्रयोग करते हुए किलाबंद करवाया था। किला के केंद्र में एक गढ़ी भी जोड़ी गयी थी।


title: गुलबर्ग किला

text: किले का कुल क्षेत्रफल है और इसकी परिधि की लम्बाई है। इसमें दुगुनी किलाबंदी का प्रयोग किया गया है, अर्थात् किला दोहरी दीवारों से सुरक्षित है। किले के चारों ओर एक चौड़ी खाई है।


title: गुलबर्ग किला

text: किले में 15 बुर्ज हैं जिनमें 26 बंदूकें रखी हुई हैं। हर बन्दूक लम्बी है और अब भी अच्छी तरह संरक्षित है।


title: गुलबर्ग किला

text: कहा जाता है कि बहमनी सल्तनत सासानी राजवंश के वंशज होने का दावा करती थी। उनकी बनायी इमारतों का रूपांकन, विशिष्ट रूप से उनके द्वारा बनाए गये मेहराबों के शीर्ष बालचंद्र दर्शाते थे और कभी-कभी साथ में चक्र आकार का भी प्रयोग करते थे, जो कि काफ़ी हद तक सासानी साम्राज्य द्वारा बनवाये गये शीर्षों से मेल खाते थे। किले के क्षेत्र में कई धार्मिक और धर्मनिरपेक्ष इमारतें इस प्रतीक का प्रयोग करती हैं।


title: गुलबर्ग किला

text: जामी मस्जिद दक्षिण भारत की पहली मस्जिदों में से एक है। इसका निर्माण गुलबर्ग के बहमनी साम्राज्य की राजधानी बनने पर किया गया था। यद्यपि मस्जिद की रूपरेखा सरल है, इसमें सममिति है और इसके भाग अच्छी तरह से आयोजित हैं। यह मस्जिद भारत में अद्वितीय है और इसका आकार x है। इसका निर्माण स्पेन के कोरदोबा के मस्जिद के तर्ज पर हुआ है। मस्जिद पहले खंडहर की अवस्था में था, परन्तु अब इसकी भली-भाँति देख-भाल की जा रही है।


title: गुलबर्ग किला

text: मस्जिद में खुला आंगन नहीं है। प्रार्थना कक्ष के तीन ओर मेहराबदार गलियारे हैं। गलियारे आयत के आकार में हैं। उत्तर और दक्षिण दिशा में गलियारे मेहराब स्तंभों द्वारा दस खण्डों में विभाजित है और पूर्व में सात खंडों में। आयत आकार के कोनों के खंडक कक्ष चौकोर हैं और उनके ऊपर गुम्बज़ हैं। अन्दर के खंडक कक्षों के ऊपर चापांतर त्रिभुजों के उपयोग से बनायी गयी नीची गुम्बज़ें हैं। काबा-मुखी दीवार के आगे के बरामदे में नौ खण्ड कक्ष हैं और उसके ऊपर एक बड़ा गुम्बज़ है। गुम्बज़ के निचले हिस्से की मेहराबों पर त्रिदली (तिपतिया आकर के) चाप और लम्बी पालियाँ हैं। गुम्बज़ मुख्य छत के ऊपर एक चौकोर उद्गत खण्ड पर आधारित है। गलियारे पहले लकड़ी की ओट में थे पर समय के साथ लकड़ी हटा दी गयी है। उनकी जगह उत्तरी मुख पर एक मेहराबदार प्रवेशद्वार बना दिया गया है। कुल मिलाकर, मस्जिद पाँच बड़ी गुम्बदों (एक मुख्य गुम्बद और चार कोने की गुम्बदें), 75 छोटी गुम्बदों और 250 मेहराबों के साथ विशिष्ट फ़ारसी वास्तुशैली में है।


title: गुलबर्ग किला

text: उपरोक्त के अतिरिक्त रुचि की इमारत है ख़्वाजा बंदे नवाज़ नाम से प्रचलित सूफ़ी सन्त सय्यद मुहम्मद गेसू दराज़ का मकबरा, जो भारतीय-मुस्लिम वास्तुशैली में बना है। यह एक बड़ा भवन-समूह है जहाँ सूफ़ी सन्त की कब्र मौजूद है। ये सन्त सन् 1413 में गुलबर्ग आये थे। दरगाह के मेहराब बहमनी वास्तुशैली में हैं और कब्र की दीवारों और छत पर तुर्की और ईरानी प्रभाव वाले चित्र हैं। मुग़लों ने भी इस मकबरे के निकट एक मस्जिद बनवाया था। यहाँ हर वर्ष नवम्बर में उर्स होती है, जिसमें सभी धर्मों के अनेक श्रद्धालू आते हैं।


title: गुलबर्ग किला

text: गुलबर्ग रेल और सड़क मार्गों से अच्छी तरह जुड़ा हुआ है। गुलबर्ग मध्य दक्षिणी रेल पर एक मुख्य स्टेशन है और रेल से बंगलौर, दिल्ली, मुंबई और हैदराबाद से जुड़ा है।


title: गुलबर्ग किला

text: यह बंगलौर और हैदराबाद से राष्ट्रीय राजमार्गों से अच्छी तरह जुड़ा है, जो गुलबर्ग से और किलोमीटर दूर हैं। राज्य में अन्य शहरों से सड़क मार्ग द्वारा दूरियाँ हैं: बसवकल्याण - , बीदर - और बीजापुर - .


title: मनोमिति

text: मनोमिति (Psychometrics) मनोवैज्ञानिक राशियों के मापन के सिद्धान्त एवं तकनीकों से सम्बन्धित क्षेत्र है। इसमें ज्ञान, योग्यताएँ, सोच, एवं व्यक्तित्व के विभिन्न संघटकों आदि का मापन किया जाता है। मनोमिति मूलत: मापन के उपकरणों - (जैसे प्रश्नावली एवं परीक्षणों) से सम्बन्धित है। मनोमिति के अन्तर्गत दो मुख्य अनुसंधान कार्य होते हैं -


title: मनोमिति

text: जी डब्ल्यू आलपोर्ट ने व्यक्तित्व की लगभग 50 परिभाषाओं की तालिका प्रस्तुत की है जिनसे से कुछ ही इसके मनोवैज्ञानिक पक्ष से संबद्ध हैं और ये भी पुन: ऐसी लक्षणों पर बल देती प्रतीत होती हैं, जैसे (क) व्यक्ति के सामाजिक उद्दीपक मूल्य और (ख) व्यक्ति के आंतरवैयक्तिक संगठन।


title: मनोमिति

text: प्रचलित धारणा के अनुसार "व्यक्तित्व" शब्द का किसी व्यक्ति के सामाजिक उद्दीपक मूल्य के सूचक के रूप में प्रयोग किया जाता है। इससे तात्पर्य उस संपूर्ण प्रभाव से है जो एक व्यक्ति दूसरों पर डालता है, अर्थात् व्यक्ति उस प्रत्येक स्त्री पुरुष के लिये जिसके संपर्क में वह आता है एक उद्दीपक के रूप में कार्य करता है। किसी व्यक्ति के सामाजिक उद्दीपक मूल्य के अंतर्गत उसकी दैहिक विशेषताएँ (जैसे उसकी ऊँचाई, शरीरभार, वर्ण, वेशभूषा इत्यादि), उसकी विशिष्ट व्यवहारपद्धतियाँ (जैसे उसकी निजी आदतें और व्यवहारवैचित्र्य) और तात्कालिक परिवेश के प्रति प्रतिक्रिया करने के उसके अपने विशिष्ट ढंग, आदि आते हैं।


title: मनोमिति

text: उद्दीपक के रूप में क्रियाशील रहते हुए व्यक्ति पर उन पारस्परिक क्रियाओं का भी सतत प्रभाव रहता है जिनका वह अपने तथा अन्य व्यक्तियों के बीच उपक्रमण करता है। ये परिणामात्मक शक्तियाँ ऐसे परिवर्तन उत्पन्न करती हैं जो उसके अपने, अन्य व्यक्तियों और स्थितियों के प्रत्यक्षीकरण को प्रभावित करते हैं। दूसरे शब्दों में, व्यक्ति अपने को अंदर से देखता है और संगठन, अर्थात एकता और स्थिरता उत्पन्न करके अपने आंतर वैयक्तिक स्वभाव में अपनी आत्मधारणा का विकास करता है। आंतरवैयक्तिकता की दृष्टि से देखने पर व्यक्तित्व को सामान्यतया "आत्मा" अथवा "अहं" कहते हैं। इसके अंतर्गत व्यक्ति की बौद्धिक, संवेगात्मक संरचनाएँ, उनकी योग्यताएँ और अभिवृत्तियाँ, रुचियाँ, पसंदगी और नापसंदगी आती हैं। यह द्रष्टव्य है कि चेतनात्मक के अतिरिक्त व्यक्ति के आंतर वैयाक्तिक संगठन में कभी कभी ऐसे अचेतन तत्वों का भी समावेश होता है। जिनसे वह स्वयं अवगत नहीं होता।


title: मनोमिति

text: व्यक्तित्व के सामाजिक और आंतर वैयक्तिक दोनों पक्षों पर मापन योग्य तथा बोधगम्य होने के रूप में अनेक विधियाँ प्रस्तावित की गई हैं। फिर भी, इनमें से प्रत्येक विधि के कुछ गुण और कुछ दोष हैं। प्रमुख शीर्षक, जिनके अंतर्गत इन विधियों को सूचीबद्ध किया जा सकता है, इस प्रकार है :


title: मनोमिति

text: (1) सांस्कृतिक पृष्ठभूमि के अध्ययन; (2) दैहिक वृत्त; (3) सामाजिक वृत्त; (4) व्यक्तिगत वृत्त; (5) अभिव्यंजनात्मक गतियाँ; (6) योग्यताक्रम निर्धारण; (7) मानसिक परीक्षण; (8) लघु जीवन स्थितियाँ; (9) सांख्यिकीय विश्लेषण; (10) प्रयोगशाला के प्रयोग; (11) प्रागुक्ति; (12) गहन विश्लेषण; (13) आदर्श प्रकार और (14) संश्लिष्ट विधियाँ।


title: मनोमिति

text: इन विधियों का अनेक अन्य तकनीकों के रूप में उपविभाजन किया गया है जिसकी उपयोगिता विश्वसनीयता तथा वैधता की समस्या उत्पन्न कर देती है क्योंकि सामान्य मूल्यांकन पद्धतियों को विश्वसनीय तथा परिशुद्ध होना चाहिए।


title: मनोमिति

text: व्यक्तित्व मूल्यांकन और अनुसंधान संबंधी कैलिफोर्निया इंस्टीट्यूट ने संयुक्त राज्य अमरीका में व्यक्तित्व के मनोवैज्ञानिक परीक्षणों के प्रयोग की समालोचना करने के पश्चात् 62 मानसिक परीक्षणों का उल्लेख किया गया है जिनमें से कुछ की चर्चा नीचे की जा रही है।


title: मनोमिति

text: दस प्रमुख परीक्षणों में से पाँच बुद्धिपरीक्षण हैं और चार प्रक्षेपीय परीक्षण। दसवें परीक्षण का नाम मिनेसोटा मल्टीफेजिक व्यक्तित्व इन्वेन्ट्री है। यह एक मनोमितिक तकनीक है जिसका प्रयोग व्यक्तित्व के नैदानिक प्रकारों का वर्णन अर्थात् विभिन्न मनोविकारात्मक श्रेणियों के अंतर्गत रोगियों का निदान करने के लिये किया जाता है। प्रक्षेपीय परीक्षणों का प्रयोग व्यक्तित्व की गहन अभिव्यक्तियों अर्थात् किसी व्यक्ति में अंतर्निहित उन व्यक्तिगत और प्रकृति वैशिष्ट्यजन्य अर्थों तथा संगठनों की, जो अन्य किसी प्रकार से प्रकट नहीं होते, जानकारी प्राप्त करने के लिये किया जाता है। रौर्शा परीक्षण एक प्रक्षेपीय तकनीक है जो रोशनाई के धब्बों के विवेचन पर आधारित है। यह मनोरंजक है कि रॉर्शा परीक्षण का प्रयोग करनेवाले स्थानों तथा व्यवहार परिमाण दोनों ही दृष्टियों से रॉर्शा अपने अन्य प्रतिद्वंद्वियों से स्पष्ट आगे है। बुद्धिपरीक्षण का उद्देश्य व्यक्ति की उन योग्यताओं का चित्रण करना होता है जो संपूर्ण परिवेश अथवा उसके विभिन्न पक्षों के प्रति उसके अभियोजन को संभव बनाती हैं।


title: मनोमिति

text: व्यक्तित्व के संघटकों की गणना करते समय अनेक मनोवैज्ञानिक बुद्धि को प्रमुख स्थान देते हैं। ऐसी समस्या के उपस्थित होने पर, जिसका समाधान कई तरह से हो सकता है, व्यक्ति अपनी बुद्धि का जिस प्रकार प्रयोग करता है वह उसके व्यक्तित्व गठन को प्रतिबिंबित करता है।


title: मनोमिति

text: स्पीयरमैन का सदैव यही मत रहा है कि बुद्धि एक सामान्य मानसिक योग्यता है। उनका विश्वास था कि समस्त बौद्धिक कार्यों में एक आधारभूत क्रिया अथवा क्रियासमूह समान रूप से वर्तमान होता है और यह कि बुद्धि अनिवार्यत: एक तर्कनापरक चिंतन है। यह एक प्रकार के सामान्य "शक्ति" तत्व के समान होता है जो बुद्धि को अपनी सामान्य शक्ति का व्यवहार करने में सक्षम बनाता है। फिर भी इन्होंने कुछ विशेष अमूर्त कुशलताओं अथवा "द्म" तत्वों को भी स्वीकार किया है, यद्यपि वे बाह्य और सीमित रूप से "ढ़" (सामान्य) तत्व से ही अंश ग्रहण करते हैं।


title: मनोमिति

text: स्पीयरमैन के इस सामान्य तत्त्वसिद्धांत के विरुद्ध बुद्धि के एक बहुतत्त्व सिद्धांत का प्रतिपादन किया गया। इस सिद्धांत के प्रमुख प्रवर्त्तक, केली का कथन है कि "क्र" कोई एकमात्र वस्तु नहीं है, जैसा उसे कहा जाता है, वरन् इस तत्त्व के अंतर्गत समान योग्यताओं के विशेष समूह होते हैं। उदाहरण के लिये, अपने अमूर्त क्षेत्र के अंतर्गत, बुद्धि समाकलित विशेष पक्षों, जैसे स्मृति, स्थानगत संबंध, शाब्दिक और आंकिक समझ, समझ की गति इत्यादि, का संमिश्रण हो सकती है। यह द्रष्टव्य है कि बाद के मनोवैज्ञानिकों ने भी इसी के समान प्रस्तावों के आधार पर इस परिकल्पना को सिद्ध किया है।


title: मनोमिति

text: बुद्धि के अंतर्गत, जैसा इसे अधिकांश मनोवैज्ञानिकों ने समझा है, वे सब योग्यताएँ आ जाती हैं, जिनके द्वारा ज्ञान का अर्जन, धारण तथा किसी समस्या के समाधान में व्यवहार किया जाता है। यह प्रत्यक्षीकरण, अधिगम, स्मृति, कल्पना इत्यादि योग्यताओं को भी उपनय करती है। किंतु यत: विभिन्न प्रकार की योग्यताओं का ठीक ठीक निर्धारण निश्र्चित रूप से कठिन है, अत: बुद्धि की किसी भी परिभाषा का इतना अधिक विस्तृत होना अनिवार्य है कि उसका बहुत व्यावहारिक महत्व नहीं रह जाता। फिर भी, मनोवैज्ञानिकों ने कम से कम तीन प्रकार की मापनपद्धति का विकास किया है। अमूर्त बुद्धि की आवश्यकता वृत्तिक व्यक्तियों, जैसे वकीलों, चिकित्सकों, साहित्यिक व्यक्तियों और व्यवसायियों, राजमर्मज्ञों, तथा इसी प्रकार के लोगों की होती है। अभियंता, कुशल मैकेनिक, प्रशिक्षित औद्योगिक कर्मचारी, नक्शानवीस, इत्यादि सब को यांत्रिक दृष्टि से, तथा राजनयज्ञ, विक्रेता, उपदेशक और परामर्शदाता को सामाजिक दृष्टि से बुद्धिसंपन्न होना आवश्यक है।


title: मनोमिति

text: अमूर्त बुद्धि प्रतीकों के संबंधों को समझने से तथा उनके सार्थक व्यवहार से संबद्ध होती है। इन अमूर्त योग्यताओं के मापन के लिये निर्मित परीक्षणों को साधारणतया "सामान्य बुद्धि परीक्षण" कहते हैं। इन परीक्षणों को प्रयुक्त सामग्री और आवश्यक प्रतिक्रियाओं की दृष्टि से दो श्रेणियों के अंतर्गत वर्गीकृत किया गया है--शाब्दिक बुद्धि परीक्षण तथा अशाब्दिक बुद्धिपरीक्षण। व्यक्ति की बुद्धि का निर्णय उस सूचकांक के आधार पर किया जाता है जो वह (शब्द रूप में प्रस्तुत) किसी समस्या के समाधान में अपनी शाब्दिक योग्यता, पठन और लेखन, के प्रयोग में प्राप्त करता है। अशाब्दिक परीक्षण प्रहेलिकाओं, भूलभुलैयों, चित्रों और रेखाचित्रों, के रूप में किसी समस्या को उपस्थित करते हैं और परीक्ष्य व्यक्ति को साधारण चिन्हों द्वारा अथवा जोड़ तोड़कर अपना समाधान प्रस्तुत करना पड़ता है।


title: मनोमिति

text: यांत्रिक बुद्धि से सामान्यत:, भाषागत प्रतीकों की अपेक्षा, स्वयं मूर्त्त वस्तुओं के साथ कार्य करने की औसत से अधिक क्षमता का तात्पर्य होता है। हस्तकौशल तथा गत्यात्मक समन्वय की क्षमता से युक्त व्यक्ति यांत्रिक साधनों को जोड़ने तोड़ने में प्रवीण होते हैं। यांत्रिक अभियोग्यता परीक्षण उन्हें कहते हैं जो इस प्रकार की बुद्धि का मूल्यांकन करने के लिये प्रयुक्त होते हैं।


title: मनोमिति

text: सामाजिक बुद्धि से उस प्रभावशाली आंतरवैयक्तिक योग्यता संबंध से तात्पर्य है जो वांछित अभीष्टों की प्राप्ति को सुगम बनाता है। सामाजिक बुद्धिसंपन्न व्यक्ति अन्य व्यक्तियों के साथ सुचारु संबंध बना रखने की कला और नैपुण्य ये युक्त होता है। अन्य प्रकारों के अंतर्गत अभिवृत्ति परीक्षणों द्वारा सामाजिक बुद्धि में अंतर्निहित सामाजिक प्रवृत्तियों की माप होती हैं।


title: मनोमिति

text: फिर भी, बुद्धिजन्य व्यवहार के उक्त तीन पक्षों में भी इस तरह के पर्याप्त वैयक्तिक विभेद होते हैं और निर्मित परीक्षण अपनी सीमा में मानसिक योग्यताओं की समस्त विविधता और संपन्नता को समाप्त नहीं कर सकते। किंतु "परीक्षणों" द्वारा प्राप्त सूचकांक के अंतर्गत मनोवैज्ञानिक शोध के आज के ढाँचे की सीमा में निष्पक्ष रूप से प्राप्त संगत सूचना का समस्त क्षेत्र आ जाता है। यह उपागम सिद्धांत की अपेक्षा तत्वों का ही अधिक उत्पादक रहा है और संभवत: यही इसकी शक्ति हैं।


title: मनोमिति

text: ऐतिहासिक दृष्टि से बुद्धिपरीक्षण में रुचि का आरंभ उस समय हुआ जब शैक्षणिक कार्यक्रम के अंतर्गत विद्यार्थियों की योग्यता के निर्धारण की शैक्षिक पाठ्यचर्या की प्रायोगिक आवश्यकता प्रतीत हुई। सन् 1904 ई में फ्रांस के पब्लिक स्कूलों में मंदबुद्धि बालकों के लिये विशेष कक्षाओं की व्यवस्था संबंधी संस्तुतियों का निर्धारण करने के लिये एक आयोग गठित किया गया था। वहाँ के मनोवैज्ञानिक ऐल्फ्रेड बिने सदस्य नियुक्त हुए। इस नियुक्ति से उन्हें उन कतिपय परीक्षणों के प्रयोग का अवसर मिला जिन्हें वे तथा उनके सहयोगी साइमन विकसित कर रहे थे। सामान्य बालक और मंदबुद्धि बालक का विभेद करने के लिये किसी ठीक ठीक माध्यम के निर्माण में इन लोगों की प्रधान रुचि थी। वैयक्तिक विभेद विषयक गाल्टन के अनुसंधानों ने बिने की प्राक्कल्पनाओं के विकास में सहायता पहुँचाई। (प्रायोजना के विकास का पहले से ही मार्ग प्रशस्त कर दिया था।)


title: मनोमिति

text: विभिन्न अवस्था के व्यक्तियों की तुलना तथा एक ही उम्र के विभिन्न व्यक्तियों की तुलना करने के लिये बिने ने एक बुद्धिपरीक्षण का निर्माण किया। परीक्षण के विकास में देखा गया कि ऐसे अनेक कार्य हो सकते हैं जिन्हें करने में किसी अवस्था के, जैसे दस वर्ष के बालक तो समर्थ होते हैं जब कि अपेक्षाकृत कम उम्र के बालक उन्हें पूरा करने में निश्चित रूप से असमर्थ होते हैं। यदि कोई बालक कोई ऐसा कार्य कर सकता है, जिसे 10 वर्ष के अधिकतर बालक कर सकते हैं, तो उस बालक की "मानसिक वय" 10 वर्ष मानी जायगी, चाहे उसकी वास्तविक उम्र छह, आठ, अथवा 14 वर्ष हो। मान लीजिए यदि आठ वर्ष के एक बालक की मानसिक उम्र 10 वर्ष है, तो उसे अपनी अवस्था के अनुसार प्रखर—वास्तव में दो वर्ष अधिक प्रखर—कहा जायगा। दूसरी ओर 14 वर्ष की वास्तविक उम्रवाले बालक की यदि मानसिक वय केवल 10 वर्ष हो तो उसे चार वर्ष पिछड़ा, या मंद, कहेंगे।


title: मनोमिति

text: स्वंय बिने ने अपने परीक्षण में दो बार संशोधन किया और उनका अंतिम परीक्षण सन् 1911 में निकला। बिने के परीक्षण के इसी अंतिम रूप का एलदृ एमदृ टर्मन ने स्टैंफोर्ड विश्वविद्यालय में प्रयोग किया जहाँ बिने परीक्षण के तीन स्टैंफोर्ड परिष्कार हुए। इनमें से प्रथम 1916 में, दूसरा 1937 में और तीसरा 1959 में निकला।


title: मनोमिति

text: बिने की "मानसिक वय" का परिमार्जन किया गया और बालक की मानसिक उम्र को उसकी वर्षायु से भाग देकर उसमें 100 से गुणा करके बुद्धि उपलब्ध (इंटेलिजेंस कोंशट, क्ष्, घ्र्.) निकलने का प्रस्ताव किया गया। इस प्रकार क्ष्. घ्र्. उ 100 अ ग्. ॠ./क्.ॠ.। अत: एक औसत बालक की मानसिक उम्र उसकी वर्षायु के बराबर होती हैं, अत: 100 से ऊपर की बुद्धि उपलब्धि औसत से अधिक एवं 100 से नीचे की बुद्धि उपलब्धि औसत से कम मानसिक योग्यता की द्योतक होगी। सामान्य रूप से उद्देश्य यह रहा है कि मानक को इस प्रकार व्यवस्थित कर दिया जाय कि किसी बालक की बुद्धि उपलब्धि उसकी उम्र बढ़ते रहने पर भी स्थिर रहे। स्टैंफोर्ड बिने परीक्षण का अधिकतर प्रयोग चार से 14 वर्ष की सीमा के भीतर के बालकों के लिये ही होता है। प्रमुख रूप से प्रौढ़ों के मापनार्थ निर्मित एक परीक्षण का नाम "वेक्शलर बेलेव्यू मान स्केल" है। इस परीक्षण द्वारा मानसिक वय तो प्राप्त नहीं होती किंतु बौद्धिक उपलब्धि अवश्य ज्ञात होती है1 इसका अंकन इस प्रकार अभियोजित है कि प्रत्येक स्तर के लिये क्ष्. घ्र्. 100 होता है। इस प्रकार 50 वर्ष का एक व्यक्ति जो 125 क्ष्.घ्र्. प्राप्त करता है, सामान्य रूप से 50 वर्ष के अन्य व्यक्तियों से उतना ही श्रेष्ठ कहा जायगा कितना 125 क्ष्.घ्र्. प्राप्त करनेवाला 30 वर्ष का व्यक्ति अन्य 30 वर्ष के लोगों से श्रेष्ठ होगा।


title: मनोमिति

text: स्टैंफोर्ड-बिने तथा वेक्शलर बेलेव्यू, दोनों ही परीक्षण वैयक्तिक परीक्षण हैं और इनसे एक समय में एक ही बालक या वयस्क का परीक्षण किया जा सकता है। किंतु इनके अतिरिक्त अन्य वैयक्तिक परीक्षण भी हैं और ऐसे परीक्षण भी हैं जिनका एक बार में सामूहिक रूप से अनेक व्यक्तियों पर प्रयोग किया जा सकता है।


title: मनोमिति

text: कालक्रम की दृष्टि से भारत में व्यक्तित्वपरीक्षण की अपेक्षा बुद्धिपरीक्षणों का आरंभ पहले हुआ। विदेशी परीक्षणों का भारतीय स्थितियों के अनुकूल रूप तैयार करने का प्रयत्न सर्वप्रथम हर्बर्ट सीदृ राइस ने सन् 1922 में लाहौर में किया। उन्होंने बुद्धिमापन के बिने स्केल पर कार्य करते हुए केवल बालकों के लिये उर्दू और पंजाबी में "हिंदुस्तानी बिने पर्फामेंन्स प्वाइंट स्केल" का निर्माण किया। बाद में सन् 1935 में बालक और बालिकाओं दोनों के लिये बंबई में वीदृ पीदृ कामथ ने मराठी और कन्नड़ में बिने स्केल की रचना की। बिने स्केल के परिमार्जन बाद में बँगला (ढाका ट्रेनिंग कालेज), हिंदुस्तानी (पटना ट्रेनिंग कॉलेज), तमिल और तेलुगू (लेडी विलिंगडन ट्रेनिंग कॉलेज, मद्रास) तथा हिंदी (गुप्ता का बिने परीक्षण, खजुआ, यूदृ पीदृ) में भी निकले। इनके अतिरिक्त स्टैंफोर्ड परिमार्जन के अनेक अन्य अनुकूलनों का व्यवहार किया गया। इन परिमार्जनों के अतिरिक्त, इलाहाबाद के सोहनलाल ने सन् 1952 में विद्यालय में पढ़नेवाले बालकों के लिये हिंदी और उर्दू में सामूहिक बुद्धिपरीक्षण का और इलाहाबाद के ही सीदृ एमदृ भाटिया ने सन् 1945 में भारतीयों के लिये बुद्धि के क्रियात्मक (र्फ्फारमेंस) परीक्षण का निर्माण किया।


title: मनोमिति

text: इलाहाबाद इंविंग क्रिश्चियन कालेज के जेदृ हेनरी ने सन् 1927 में भारतीय स्थितियों के अनुकूलन प्रथम शाब्दिक सामूहिक परीक्षण का निर्माण किया। इनका प्राइमरी क्लासिफिकेशन परीक्षण, शैक्षिक और बुद्धिपरीक्षणों का संमिश्रण था और यह हिंदी, उर्दू तथा अंग्रेजी में तैयार किया गया था। काशी हिंदू विश्वविद्यालय के लज्जाशंकर झा ने सन् 1933 में रिचार्डसेन के "सिप्लेक्स मेंटल टेस्ट" का हिंदी अनुकूलन प्रकाशित किया और इसके बाद सिंप्लेक्स परीक्षण के ही आयु वर्ग के लिये टर्मन के "ग्रूप टेस्ट ऑव मेंटल एबिलिटी" पर कार्य किया। इनके बाद एसदृ जलोटा (सामूहिक शाब्दिक परीक्षण) और लाहौर के आरदृ आरदृ कुमारिया (अस्रूर सामूहिक बुद्धिपरीक्षण), लखनऊ के एलदृ केदृ शाहदृ (कालेज के विद्यार्थियों की मानसिक योग्यता के लिये सामूहिक परीक्षण), मद्रास के सीदृ टीदृ फिलिप (तामिल में मानसिक योग्यता का शाब्दिक परीक्षण), पटना के एसदृ एमदृ मोहसिन (हिंदुस्तानी सामूहिक बुद्धिपरीक्षण) आदि ने भारत में शाब्दिक सामूहिक परीक्षणों के निर्माण की दिशा में योगदान दिया है।


title: मनोमिति

text: व्यक्तित्वपरीक्षण की दिशा में भारत में प्रथम प्रयास लाहौर के बीदृ मलदृ ने किया। इनकी "व्यक्तित्व प्रश्नावली" का उद्देश्य किशारों के संवेगात्मक परीक्षणों को उनकी निर्माणविधि के आधार पर तीन उपवर्गों में वर्गीकृत किया जा सकता है जो इस प्रकार हैं : प्रश्नावली, प्रक्षेपीय परीक्षण तथा क्रमनिर्धारण मान।


title: मनोमिति

text: इस क्षेत्र में प्रश्नावली विधि का अधिकांश भारतीय मनोवैज्ञानिकों ने प्रयोग किया है। इनमें से कुछ नाम ये हैं--मैसूर के बीदृ कुप्पूस्वामी, बनारस के एसदृ जलोटा, लखनऊ के एचदृ एसदृ अस्थाना, बनारस के एमदृ एसदृ एलदृ सक्सेना इलाहाबाद के डीदृ सिनहा, इलाहाबाद की मनोविज्ञानशाखा, कलकत्ता का शैक्षणिक और मनोवैज्ञानिक अनुसंधन ब्यूरो, बिहार का शैक्षिक और व्यावसायिक निर्देशन ब्यूरो इत्यादि। वर्तमान समय में हमारे अधिकांश भारतीय विश्वविद्यालयों में प्रश्नावली विधि से व्यक्तित्वपरीक्षण की दिशा में पर्याप्त कार्य हो रहा है। भारत में व्यक्तित्व के प्रक्षेपीय परीक्षण के प्रयोग के लिये हम इलाहाबद की मनोविज्ञान शाला द्वारा च्र्ॠच्र् के अनुकूलन तथा यूदृ पारिख द्वारा रोजेनवीग के पिक्चर फ्रस्ट्रेशन परीक्षण का उल्लेख कर सकते हैं। अनेक भारतीय विश्वविद्यालयों में विद्यार्थियों द्वारा अपनी शैक्षिक आवश्यकता के लिये रोर्शा परीक्षण का सर्वाधिक प्रयोग किया जा रहा है। व्यक्तित्व परीक्षण के लिये क्रमनिर्धारण मान विधि के प्रयोगों के संबंध में श्री जमुना प्रसाद के "व्यक्तित्व अभियोजन संबंधी क्रमनिर्धारण मान" का उल्लेख किया जा सकता है।


title: मनोमिति

text: बुद्धिपरीक्षणों का अमूर्त (ऐब्स्ट्रैक्ट) बुद्धि की माप कहते हैं जो सामान्य मानसिक योग्यता के द्योतक होते हैं। इस मत के प्रवर्त्तक यह विश्वास करते हैं कि सहायक शैक्षणिक नीतियों के द्वारा सामान्य बुद्धि का परीक्षण मात्र विद्यार्थियों को किसी व्यवसाय के लिये आवश्यक है। इस प्रकार के दृष्टिकोण का विरोध ऐसे मनोवैज्ञानिक करते हैं जो आदत की विशिष्टता अथवा योग्यता की विशिष्टता पर जोर देते हुए कहते हैं कि बुद्धि जैसी कोई चीज़ नहीं वरन् इसके स्थान पर अनेक बुद्धियाँ होती हैं जो अमूर्त के अतिरिक्त अन्य प्रकार की योग्यताओं से मिलकर बनी होती हैं। यह तथ्य कि एक व्यक्ति किसी एक कार्यक्षेत्र के लिये योग्यता रखता है, इस बात की प्रत्याभूति नहीं है कि वह कार्य के अन्य क्षेत्रों में भी उतना ही योग्य होगा। अत: शुद्धता के हित में यही उचित है कि "बुद्धिमान्" शब्द को विशिष्ट स्थितियों के विशिष्ट व्यवहारों के वर्णन के लिये सुरक्षित रखा जाय। कभी व्यक्ति बुद्धिमत्तापूर्वक और कभी मूर्खतापूर्वक व्यवहार करता है।


title: मनोमिति

text: "कारण विश्लेषण" के नाम से ख्यात एक विस्तृत सांख्यिक पद्धति के द्वारा मनुष्य की योग्यताओं को छाँटने के लिये अनेक अध्ययन किए गए हैं। भाषात्मक, यांत्रिक, कलात्मक, संगीतात्मक, लिपिक तथा पुष्टकायिक आदि सर्वाधिक उपलब्ध विशिष्ट योग्यताएँ हैं। हम अपने प्रति दिन के अनुभव द्वारा ये देख सकते हैं कि एक व्यक्ति इनमें से किसी एक योग्यता क्षेत्र में पारंगत होते हुए भी अन्य में हीन या पिछड़ा हुआ होता है।


title: मनोमिति

text: अभिवृत्ति से हमारा तात्पर्य किसी कौशल विशेष में नैपुण्य प्राप्त करने की व्यक्ति की अप्रकट और अविकसित योग्यता से है। अत: अभिवृत्तियों के मापन के लिये विशेष रूप से निर्मित परीक्षण भावी क्षमताओं की प्रभावोत्पादकता के पूर्वकथन को संभव बनाने का प्रयास करते हैं। अत: भावी निष्पत्तियों के पूर्वकथानात्मक परीक्षण विभिन्न योग्यताओं से संबद्ध होते हैं, अत: कार्य के विभिन्न क्षेत्रों का प्रतिनिधित्व करने के लिये अनेक अभिवृत्तिपरीक्षणों का निर्माण किया गया है। इस प्रकार हमें सामान्य यांत्रिक, लिपिक, संगीतात्मक तथा अन्य अभिवृत्तिपरीक्षण उपलब्ध हैं।


title: मनोमिति

text: प्रथम विश्वयुद्ध के पश्चात् निर्मित "मिनेसोटा फॉर्म बोर्ड" परीक्षण का उल्लेख यांत्रिक योग्यता के मापन के सर्वाधिक वैध माध्यम के रूप में किया गया है। इसमें अलग अलग भागों में कटे दो आयामोंवोल रेखाचित्र परीक्ष्य व्यक्ति के सामने रखे जाते हैं जिनमें से उसे ऐसा रेखाचित्र चुनना होता है जो मूल रेखाचित्र में दिखाए गए ठीक ठीक भागों से मिलकर बना हो। यह परीक्षण उन यांत्रिक योग्यताओं का मापन करता है जो स्थानगत वस्तुओं के प्रत्यक्षीकरण तथा जोड़ने तोड़ने की प्रक्रिया से संबद्ध होती हैं। अन्य अभिवृत्तिपरीक्षणों के संबंध में यही कहा जा सकता है कि विशिष्ट योग्यतामापक उदाहरणों की कमी नहीं है।


title: मनोमिति

text: अभिरुचियों की व्यक्तित्व के उन प्रेरणात्मक पक्षों का अभिव्यंजक कहा गया है जिनका विकास अनुभूत आवश्यकताओं से होता है। अनेक व्यक्तियों में विविध प्रकार के कार्यों के लिये समान योग्यता देखी जाती है, किंतु उनके प्रति इनकी अभिरुचि में स्पष्ट अंतर होता है। यह निर्विवाद है कि हम उसी व्यवसाय में किसी व्यक्ति की संतोषजनक प्रगति की आशा कर सकते हैं जिसके प्रति उसमें योग्यता तथा अभिरुचि दोनों एक साथ वर्तमान हों। अत: अभिरुचियों के माप को योग्यताओं के माप के साथ संयुक्त कर देने पर किसी व्यक्ति की किसी व्यवसाय विशेष में सफलता का पूर्वकथन और अधिक सशक्त हो जाता है।


title: मनोमिति

text: अनेक अभिरुचि प्रश्नावलियों का निर्माण किया गया जिनमें "क्यूडर प्रेफरेंस रेकार्ड (वोकेशनल) प्रमुख है। यह प्रश्नावली अनेक प्रकार के कार्यों के प्रति व्यक्ति की अभिरुचि का मूल्यांकन करने का प्रयास करती है। यह वर्णनात्मक मान है जिसमें परीक्ष्य व्यक्ति को तीन संभव क्रियाओं से संबद्ध प्रत्येक पद के अनुसार अपनी रुचि को--किसे वह सबसे अधिक चाहता है और किसे सबसे कम—व्यक्त करना पड़ता है। इस प्रकार हमें इन नव क्षेत्रों में से प्रत्येक व्यक्ति की मापें उपलब्ध होती हैं : यांत्रिक, संगणनात्मक, वैज्ञानिक, अननयी, कलात्मक, साहित्यिक, संगीतात्मक, सामाजिक सेवा और लिपिक। स्ट्रांग का "वोकेशनल इंटरेस्ट ब्लैंक" एक अन्य बहुप्रयुक्त व्यावसायिक अभिरुचि तालिका है। स्ट्रांग का सर्वविषयक चार्ट पचास व्यवसायों और कार्यों के क्षेत्र में, जिनमें कानून, चिकित्सा, शिक्षण, इंजीनियरिंग, विक्रेता का कार्य और लेखा आते हैं, व्यक्ति की अभिरुचियों की शक्ति की माप प्रदान करता है।


title: मनोमिति

text: अभिवृत्ति और अभिरुचि की माप किसी व्यक्ति के भावी जीवन की निष्पत्तियों के सूचनांक प्रदान करते हैं। अत: उसे अपने जीवन की योजना बनाने में जिससे उसकी निष्पत्तियाँ और क्षमताएँ समाज में उसके स्थान की आवश्यकताओं के अनुकूल हो सकें, निर्देशन की आवश्यकता होती है। प्रत्येक मनुष्य की योग्यताओं में वैयक्तिक अंतर होता है, अत: निर्देशन तभी प्रभावकर हो सकता है जब वह शैक्षिक प्रयत्नों के आरंभ में ही प्राप्त हो सके। इसके द्वारा विद्यार्थियों को उनकी लगभग समान योग्यता की कक्षाओं में वर्गीकृत करने में सहायता मिलती है। इस प्रकार वर्गीकृत विद्यार्थियों की आवश्यकता की पूर्ति के लिये एक सुसंचारित शैक्षिक नीति का होना भी आवश्यक है।


title: मनोमिति

text: शैक्षिक निर्देशन बहुत अंशों तक साधारणतया बुद्धिपरीक्षणों द्वारा नापी गई व्यक्ति की बौद्धिक अभिवृत्ति पर आधारित होता है। विद्यार्थी को अपना शैक्षिक अभीष्ट अपनी अभिवृत्ति से न तो बहुत ऊँचा और न बहुत नीचा, वरन् अनुकूल रखने के लिये प्रोत्साहित करना चाहिए। इसके अतिरिक्त उसे सर्वाधिक लाभप्रद अभिरुचि विकसित तथा अर्जित करने के लिये सहायता प्रदान करते हुए किसी ऐसी अभिरुचि विशेष में चिपके रहने नहीं देना चाहिए जो उसने अर्जित कर ली हो। नि:संदेह, अभिभावक की साधनसंपन्नता उसे जीवन के विभिन्न कार्यों के लिये तैयार करने में महत्वपूर्ण सहायक तत्व होता है।


title: मनोमिति

text: सफल व्यावसायिक चुनाव के लिये आवश्यक है कि बुद्धि, अभिवृत्ति, अभिरुचि और व्यक्तित्व की प्रवृत्तियों के माप द्वारा उपलब्ध तथ्यगत प्रदत्तों का सतर्क विवेचन पहले से ही कर लिया जाय। अत: बुद्धि को मनोवैज्ञानिक परीक्षणों द्वारा सर्वाधिक सरलता से नापा जा सकता है, अत: व्यवसाय के चुनाव में किसी भी अन्य विशिष्टता की अपेक्षा बुद्धिपरीक्षण को अधिक महत्व दिया गया है। फिर भी इसके लिये बुद्धि के अतिरिक्त अन्य प्रकार की सूचनाएँ भी आवश्यक हैं। साथ ही, कुछ प्रकार की व्यावसायिक सफलता के लिये व्यक्तित्व प्रवृत्तियाँ जैसे प्रभुत्वस्थापन, आक्रामता और निष्ठा अत्यधिक महत्वपूर्ण होती हैं।


title: बृजमोहन लाल मुंजाल

text: इनका जन्म 1923 में अविभाजित भारत के कमालिया में हुआ जो कि वर्तमान पाकिस्तान के पंजाब के जिला टोबा टेक सिंह में स्थित है।


title: बृजमोहन लाल मुंजाल

text: मुंजाल 20 साल की उम्र में 1944 में अपने तीन भाइयों—दयानंद, सत्यानंद और ओमप्रकाश के साथ पाकिस्तान के कमालिया से अमृतसर आए और उन्होंने साइकिल के कलपुर्जों का कारोबार शुरू किया।


title: बृजमोहन लाल मुंजाल

text: बाद में वह लुधियाना चले गए, जहां वह अपने तीन भाइयों के साथ साइकिलों के पार्ट्स बेचने लगे। 1954 में उन्होंने हीरो साइकिल्स लिमिटेड की स्थापना की तथा पार्ट्स बेचने की बजाए साइकिलों के हैंडल, फोर्क वगैरह बनाना शुरू किया।


title: बृजमोहन लाल मुंजाल

text: 1956 में पंजाब सरकार ने साइकिलें बनाने का लाइसेंस जारी किया। यह लाइसेंस उनकी कंपनी को मिला और यहां से उनकी दुनिया बदल गई। सरकार


title: बृजमोहन लाल मुंजाल

text: से 6 लाख रुपये की वित्तीय मदद और अपनी पूंजी के साथ हीरो साइकिल्स को 'बड़े स्तर की इकाई' का दर्जा दिलवाते हुए साइकिल निर्माण में कदम रखा। उस समय कंपनी की सालाना उत्पादन क्षमता 7,500 साइकिलों की थी। 1975 तक यह भारत की सबसे बड़ी साइकिल कंपनी बन चुकी थी और 1986 में हीरो साइकिल का नाम गिनीज़ बुक में दुनिया की सबसे बड़ी साइकिल कंपनी के रूप में दर्ज किया गया।


title: बृजमोहन लाल मुंजाल

text: इसके बाद उन्होंने एक टू-व्हीलर कंपनी खोली, जिसका नाम था हीरो मैजेस्टिक कंपनी। इसमें उन्होंने मैजेस्टिक स्कूटर व मोपेड बनाने शुरू किए। 1984 में उन्होंने जापान की बड़ी ऑटो कंपनी होंडा से करार किया और यहीं से उनकी दुनिया ने फिर करवट बदली। उन्होंने होंडा के साथ मिलकर हरियाणा के धारूहेड़ा में प्लांट लगाया। 13 अप्रैल 1985 में हीरो-होंडा की पहली बाइक सीडी 100 बाजार में आई। हीरो समूह ने इतनी प्रगति की कि २००२ तक ८६ लाख हीरो होंडा मोटरसाइकिल बिक चुके थे और प्रतिदिन १६००० मोटसाइकिलों का उत्पादन किया जा रहा था।


title: बृजमोहन लाल मुंजाल

text: अगस्त २०११ में होंडा मोटर्स के साथ संयुक्त उपक्रम से विदाई के बाद हीरो मोटोकॉर्प के नाम से कंपनी बनी और २०१३ तक हीरो होंडा ब्राँड का डपयोग करने हेतु हीरो समूह ने होंडा कंपनी को रॉयल्टी देने का निर्णय लिया। संयुक्त उपक्रम से अलग होने के पश्चात हीरो समूह को एसे देशों में भी निर्यात करने का अवसर मिल गया जहाँ होंडा का कारोबार पहले से ही था तथा संयुक्त उपक्रम के नाते हीरो-होंडा को वहाँ माल बेचने की अनुमति नहीं थी।


title: बृजमोहन लाल मुंजाल

text: बृजमोहन का विवाह संतोष से हुआ था तथा इनके चार पुत्र व एक पुत्री हैं- रमन काँत (दिवंगत), सुमन काँत, पवन काँत, सुनील काँत तथा पुत्री गीता आनन्द।


title: बृजमोहन लाल मुंजाल

text: बृजमोहन लाल मुंजाल को भारत सरकार द्वारा सन २००५ में उद्योग एवं व्यापार के क्षेत्र में पद्म भूषण से सम्मानित किया था। इसके अतिरिक्त उन्हें प्राप्त कुछ प्रमुख सम्मान निम्न हैं:


title: भोजन शिष्टाचार

text: भोजन शिष्टाचार खाते समय पालन किये जाने वाले शिष्टाचार के वे नियम हैं, जिनमें बर्तनों का सटीक उपयोग भी शामिल हो सकता है। विभिन्न संस्कृतियां भोजन शिष्टाचार के लिए अलग-अलग नियमों का पालन करती हैं। कई भोजन शिष्टाचारों का विकास व्यावहारिकता के तहत हुआ है। उदाहरण के तौर पर, मेज़ पर कुहनियों को टिकाना आम तौर पर अशिष्ट माना जाता है चूंकि ऐसा करने पर कटोरियों और कपों के ऊपर फिसलने का जोखिम बना रहता है। इन नियमों को कितनी कड़ाई से लागू करना है, इसके बारे में प्रत्येक परिवार या समूह अपने निजी मानक स्वयं तय करते हैं।


title: भोजन शिष्टाचार

text: कई अफ्रीकी देशों में छूरी-कांटे के बगैर ही एक जातिगत थाली (या बर्तन) में दाहिने हाथ से खाने की रिवायत है। मुसलमान अक्सर भोजन से पहले प्रार्थना (बिस्मिल्लाह) कहते हैं।


title: भोजन शिष्टाचार

text: आम तौर पर चीनी भोजन-शिष्टाचार पश्चिम के मुकाबले अधिक अनौपचारिक हैं, हालांकि परोसने की जातिगत शैली के नतीजे में सामाजिक संबंधों के उच्च स्तर के कारण अन्य मेहमानों के साथ वार्तालाप के कुछ और नियम भी हैं।


title: भोजन शिष्टाचार

text: ब्राज़ील में मेज़बान मेहमानों को स्वयं परोसने का आग्रह करते हैं। अपनी थाली में ज़रुरत से ज्यादा नहीं परोसना चाहिए ताकि उसे पूरा समाप्त करना आसान रहे. थाली में खाना छोड़ देना गलत प्रभाव डालता है।


title: भोजन शिष्टाचार

text: मेज़ पर जाने से पहले हर बार हाथ धोये जाते हैं। कुछ पीने के बाद अपना मुंह पोंछ लें और कभी भी बोतल से सीधे मुंह लगाकर न पीयें. छूरी-कांटे का प्रयोग हमेशा किया जाता है, यहां तक कि पिज़्ज़ा के लिए भी.


title: भोजन शिष्टाचार

text: यहां भोजन शिष्टाचार में ज़्यादातर यूरोपीय मानकों का पालन किया जाता है, हालांकि ठेठ व्यंजनों और स्थानीय परम्पराओं के मामलों


title: डार्क मैटर

text: खगोलशास्त्र तथा ब्रह्माण्ड विज्ञान में आन्ध्र पदार्थ या डार्क मैटर (dark matter) एक ,प्रायोगिक आधार पर अप्रमाणित परंतु गणितीय आधार पर प्रमाणित, पदार्थ है। इसकी विशेषता है कि अन्य पदार्थ अपने द्वारा उत्सर्जित विकिरण से पहचाने जा सकते हैं किन्तु आन्ध्र पदार्थ अपने द्वारा उत्सर्जित विकिरण से पहचाने नहीं जा सकते। इनके अस्तित्व (presence) का अनुमान दृष्यमान पदार्थों पर इनके द्वारा आरोपित गुरुत्वीय प्रभावों से किया जाता है।


title: डार्क मैटर

text: आन्ध्र पदार्थ के बारे में माना जाता है कि यह ब्रह्मांड 85 प्रतिशत आन्ध्र पदार्थ का ही बना है और यूरोप के वैज्ञानिकों का अनुमान है कि उन्होंने आन्ध्र पदार्थ खोज निकाला है। वैज्ञानिकों का मानना है कि आन्ध्र पदार्थ न्यूट्रालिनॉस नाम के कणों या पार्टिकल से बना है।


title: डार्क मैटर

text: इसकी खासियत है कि यह साधारण मैटर से कोई क्रिया नहीं करता। हर सेकंड हमारे शरीर के आर-पार हजारों न्यूट्रालिनॉस गुजरते रहते हैं। वे अदृश्य हैं। इसी वजह से हम अंतरिक्ष में मौजूद आन्ध्र पदार्थ के बादल के दूसरी ओर मौजूद आकाशगंगाओं को देख पाते हैं।


title: डार्क मैटर

text: पामेला नाम के एक यूरोपियन स्पेस प्रोब ने कुछ ऐसे हाई एनर्जी पार्टिकल खोजे हैं, जो हमारी आकाशगंगा के केंद्र से निकले हैं। उनसे निकलने वाला रेडिएशन ठीक उसी तरह का है, जैसा आन्ध्र पदार्थ के लिए तय किया गया था। इस खोज के डिटेल स्वीडन के स्टॉकहोम में आयोजित एक कॉन्फरन्स में रखे गए।


title: डार्क मैटर

text: गौरतलब है कि, यूरोप में शुरू हुई महामशीन या लार्ज हैड्रॉन कोलाइडर के ढेरों मकसदों में से एक आन्ध्र पदार्थ की खोज करना भी है।


title: नवसारी

text: नवसारी भारत के गुजरात राज्य के नवसारी ज़िले में स्थित एक नगर है। यह ज़िले का मुख्यालय भी है। यह सूरत से २३ किमी दूर पूर्णा नदी के किनरे स्थित है और कभी-कभी सूरत का जुड़वा शहर भी कहा जाता है।


title: नवसारी

text: भारतीय पारसियों का यह केंद्र है, उनका एक कालेज भी यहाँ है। पहले यह बड़ोदा राज्य में था, किन्तु सन् १९४९ में राज्य के विलय के बाद इसे सूरत जिले में मिला दिया गया। भारत के प्रसिद्ध व्यापारिक व औद्योगिक नेता तथा टाटा समूह के संस्थापक, जमशेदजी टाटा, का जन्म सन् १८३९ में नवसारी में हुआ था।


title: झाबुआ

text: झाबुआ (Jhabua) भारत के मध्य प्रदेश राज्य के झाबुआ ज़िले में स्थित एक नगर है। यह ज़िले का मुख्यालय भी है।। झाबुआ के स्थानीय भील राजा झब्बू भील के नाम के आधार पर इस शहर का नाम झाबुआ हुआ ।


title: झाबुआ

text: झाबुआ बहादुरसागर नामक झील के किनारे स्थित है। झील के उत्तरी किनारे पर स्थित राजा का महल मिट्टी की दीवार से घिरा है। समुद्र की सतह से इसकी ऊँचाई १,१७१ फुट है। झाबुआ भूतपूर्व मध्य भारत में एक राज्य (रियासत) भी था। इसका क्षेत्रफल १,३३६ वर्ग मील था। अनस यहाँ की प्रमुख नदी है। माही नदी के आसपास के भाग में कृषि होती थी। यहाँ का 'घाटा' कहलानेवाला पर्वतीय भाग अनुपजाऊ है। मक्का, धान, चना, गेहूँ, ज्वार, कपास यहाँ की प्रमुख उपज हैं।


title: झाबुआ

text: पहले झाबुआ वनांचल पांच भागों में विभाजित था जिसका सबसे बड़ा भाग भगोर रियासत थी झाबुआ में प्रथम भील राजा कसुमर थे जिनकी पूजा की जाती है।


title: कोलायत झील

text: कोलायत झील जो कि भारतीय राज्य राजस्थान के बीकानेर ज़िले में के कोलायत में दियातरा रोड़ पर स्थित एक झील है। इस झील[ में स्नान करना धार्मिक दृष्टि से पवित्र माना जाता है इसलिये यहां लोगों का आना जाना चलता रहता है। यहां नहाने के लिए अनेक घाट बने हुए हैं जिनके चारों ओर पीपल के वृक्ष हैं। इसे शुष्क मरुस्थल का सुन्दर मरूद्यान कहा जाता है। यह एक महत्वपूर्ण धार्मिक स्थल है।


title: कोलायत झील

text: यहां प्राचीनकाल में कपिल मुनि का आश्रम था इस कारण प्रतिवर्ष कार्तिक पूर्णिमा को कपिल मुनि का मेला भरता है। इस झील में 52 घाट स्थित है।


title: स्पाइडर-मैन : नो वे होम

text: यह फ़िल्म जॉन वाट्स द्वारा निर्देशित है, जिसे क्रिस मैककेना और एरिक सोमरस द्वारा लिखा गया है, और टॉम हॉलैण्ड को पीटर पार्कर / स्पाइडर-मैन के रूप में प्रदर्शित किया गया है, जिसमें ज़ेण्डाया, बेनेडिक्ट कम्बरबैच, जैकब बैटलन, जॉन फ़ेवर्यू, मारिसा टोमेई, जेबी स्मूव, बेनेडिक्ट वोंग, अल्फ़्रेड मोलिना, और जेमी फ़ॉक्स हैं। फ़िल्म में, पार्कर डॉ॰ स्टीफन स्ट्रेञ्ज (कम्बरबैच) से फ़र फ़्रॉम होम के अन्त में इसके सार्वजनिक रहस्योद्घाटन के बाद स्पाइडर-मैन के रूप में अपनी पहचान बनाने में सहायता करने के लिये कहता है। जो मल्टीवर्स ब्रेकिङ्ग ओपन की ओर जाता है।


title: स्पाइडर-मैन : नो वे होम

text: तीसरी एमसीयू स्पाइडर-मैन फ़िल्म 2017 की शुरुआत में घर वापसी पर उत्पादन के दौरान बनायी गयी थी। अगस्त 2019 तक, सोनी और मार्वल स्टूडियोज़ के बीच अपने सौदे को बदलने के लिये बातचीत - जिसमें वे स्पाइडर-मैन फ़िल्मों का एक साथ निर्माण करते हैं - मार्वल स्टूडियो द्वारा परियोजना छोड़ने के साथ समाप्त हो गयी; हालाँकि, एक नकारात्मक प्रशंसक प्रतिक्रिया के कारण एक महीने बाद दोनों कम्पनियों के बीच एक नया सौदा हुआ। वॉट्स, मैककेना, सोमरस और हॉलैण्ड उस समय लौटने के लिये तैयार थे।


title: स्पाइडर-मैन : नो वे होम

text: अक्टूबर 2020 में न्यूयॉर्क शहर में फिल्माङ्कन आरम्भ हुआ, उस महीने के अन्त में अटलाण्टा जाने से पहले। फिल्माङ्कन के दौरान, फ़ॉक्स और मोलिना को फिल्म में प्रदर्शित होने का पता चला था, पिछली स्पाइडर-मैन फ़िल्मों के पात्रों को दोहराते हुए, पिछले अभिनेताओं के साथ और फ़िल्म की मल्टीवर्स (बहु-जगत) अवधारणा बाद में सामने आयी। मार्च के अन्त में लपेटे गये फिल्माङ्कन से पहले, फरवरी 2021 में शीर्षक का खुलासा किया गया था।


title: स्पाइडर-मैन : नो वे होम

text: स्पाइडर-मैन: फ़ार फ़्रॉम होम (2019) के अन्त में मिस्टीरियो द्वारा स्पाइडर-मैन के रूप में पीटर पार्कर की पहचान उजागर होने के बाद, पार्कर का जीवन और प्रतिष्ठा उलट गयी। वह डॉ॰ स्टीफ़न स्ट्रेञ्ज से जादू के साथ अपनी गुप्त पहचान को बहाल करने में सहायता करने के लिये बोलता है, किन्तु इससे मल्टीवर्स (बहु-ब्रह्माण्ड) खुल जाते हैं, और वैकल्पिक वास्तविकताओं के पर्यवेक्षक पार्कर का शिकार करने आते हैं।


title: स्पाइडर-मैन : नो वे होम

text: इसके अतिरिक्त, रीस इवांस वेब की द अमेज़िंग स्पाइडर-मैन (२०१२) से डॉ. कर्ट कॉनर्स / लिज़र्ड के रूप में अपनी भूमिका को दोहराते हैं – दूसरी वास्तविकता से एक ऑस्कॉर्प वैज्ञानिक, जिन्होंने अंगों और मानव ऊतकों को फिर से उगाने में मदद करने के लिए एक पुनर्जनन सीरम का निर्माण करने का प्रयास किया, लेकिन एक बड़े सरीसृप राक्षस में बदल गये, जबकि थॉमस हैडन चर्च ने राइमी की स्पाइडर-मैन ३ (२००७) से फ्लिंट मार्को / सैंडमैन के रूप में अपनी भूमिका को दोहराया – दूसरी वास्तविकता का एक छोटा-मोटा बदमाश, जिसे एक दुर्घटना के बाद रेत सी क्षमता प्राप्त हुई थी। टॉम हार्डी भी एडी ब्रॉक / वेनम के रूप में सोनी के स्पाइडर-मैन यूनिवर्स से, बिना श्रेय के, अपनी भूमिका को दोहराते हुए मध्य-क्रेडिट दृश्य में दिखाई देते हैं।


title: स्पाइडर-मैन : नो वे होम

text: कई अन्य अभिनेताओं ने पिछली फिल्मों से अपनी भूमिकाएं दोहराईं हैं, जिसमें ऐंगूरी राइस ने पार्कर की सहपाठी और नेड की पूर्व गर्लफ्रेंड बैटी ब्रांट की, हैनिबल बर्से ने मिडटाउन स्कूल ऑफ साइंस एंड टेक्नोलॉजी के जिम शिक्षक कोच विल्सन की, मार्टिन स्टार ने पार्कर के ऐकेडेमिक डेकाथलॉन शिक्षक रॉजर हैरिंगटन की, जे॰ बी॰ स्मूव ने पार्कर के शिक्षक जूलियस डैल की और जे॰ के॰ सिमन्स ने डेलीबगल डॉट नेट के रिपोर्टर जे॰ जोनाह जेमसन की भूमिका निभाई है। जेक जिलएनहॉल भी फार फ्रॉम होम के एक आर्काइव फुटेज में क्वेंटिन बेक / मिस्टीरियो की अपनी भूमिका में दिखे हैं, जबकि चार्ली कॉक्स ने मार्वल टेलीविज़न की नेटफ्लिक्स शृंखला से अपनी मैट मर्डक की भूमिका को दोहराया है। फिल्म में एक एमआईटी प्रशासक के रूप में पाउला न्यूजोम, डैमेज कंट्रोल विभाग के एजेंट क्लीरी के रूप में एरियन मोएद, नेड की दादी के रूप में मैरी रिवेरा, और ब्रॉक की सेवा करने वाले बारटेंडर के रूप में क्रिस्टो फर्नांडीज भी दिखाई दिए हैं। हॉलैंड के भाई हैरी भी एक ड्रग डीलर के रूप में एक छोटी भूमिका निभाने के लिए तैयार थे, जो उन्होंने चेरी में भी निभाई थी, लेकिन उनके दृश्य नाटकीय रिलीज़ में नहीं थे। (२०१९) में स्टार्क की बेटी मॉर्गन की भूमिका निभाने वाली लेक्सी राबे के भी कुछ दृश्य शूट किये गए थे, जो नाटकीय रिलीज में शामिल नहीं हुए।


title: बानसूर

text: बानसूर () भारत के राजस्थान में अलवर जिले में एक शहर है। बानसूर तहसील का मुख्यालय बानसूर शहर है। यह जयपुर डिवीजन के अंतर्गत आता है। यह जिला मुख्यालय अलवर के 46 किलोमीटर पश्चिम और राज्य की राजधानी जयपुर से 117 किमी दक्षिण में स्थित है। बानसूर तहसील शेखावाटी सांस्कृतिक क्षेत्र का एक हिस्सा है।


title: बानसूर

text: बानसूर तहसील को कोटपुतली तहसील ने पश्चिम में, उत्तर में बैहरोड़ तहसील, पूर्व में उमरेन तहसील और दक्षिण में अलवर तहसील का निर्माण किया है। अलवर, नीम का थाना, नारनौल, और बावल, बानसूर के निकटतम शहर हैं। यह २८९ मीटर की ऊँचाई पर है। अलवर, सरिस्का, नारनौल, सैमोड (समोड बाग) और नूह आसपास के पर्यटन स्थल हैं।


title: बानसूर

text: शेखावाटी भी कहा जाता है (शेखावाटी की भाषा भी राजपूताना की भाषा), क्षेत्र में बोली जाती महेन्द्रगढ़, नारनौल, गुरुग्राम, कोटकासिम, कोटपूतली, बानसूर, बहरोड़ और मुंडावर को शेखावाटी बोलने वाले क्षेत्र का केंद्र माना जा सकता है। यहाँ सबसे ज्यादा राजस्थानी भाषा बोली जाती है।


title: बानसूर

text: बानसूर तहसील का सबसे निकटतम प्रमुख रेलवे स्टेशन अलवर रेलवे जंक्शन बानसूर से ५२ किलोमीटर पर दूर स्थित है। दूसरा सबसे बड़ा रेलवे स्टेशन खैरथल में ३७ किलोमीटर दूर है। बानसूर राष्ट्रीय राजमार्ग-8 द्वारा कोटपुटली के माध्यम से अच्छी तरह से दिल्ली और जयपुर से जुड़ा हुआ है। कोटपुटली बानसूर से १६ किलोमीटर दूर स्थित है। कोटपुटली के लिए रोडवेज बस सेवा सुबह ६:०० बजे से ८:१५ बजे तक उपलब्ध है।


title: बानसूर

text: शहर के मध्य में बानसूर का किला है। यह शहर में लगभग किसी भी जगह से देखा जा सकता है। किसी भी समय किसी भी शुल्क के बिना किले का दौरा किया जा सकता है। शहर के बारे में आश्चर्यजनक और उत्कृष्ट दृश्य किले से देखा जा सकते हैं। इसमें कई "बुर्ज" हैं एक बावड़ी किले के बीच में भी देखी जा सकती है जिसमें कई सीढ़ियों को नीचे जाने के लिए उपयोग किया जाता है, लेकिन अब उपयोग में नहीं है। यह भूतपूर्व में पूर्वजों द्वारा उपयोग किए गए कुछ बेहतरीन जल संरक्षण मॉडल जैसे कि किले से सभी पानी इकट्ठा करने और इकट्ठा करने जैसा है। भविष्य में उपयोग के लिए बावड़ी सबसे अच्छा साधन है। किले में कई कैनन खड़े है। किले की दीवारें लगभग 6 से 7 फीट चौड़ी हैं।


title: मेदिनीपुर

text: मेदिनीपुर (Medinipur) या मिदनापुर (Midnapore) भारत के पश्चिम बंगाल राज्य के पश्चिम मेदिनीपुर ज़िले में स्थित एक शहर है। यह कंगसाबती नदी के किनारे बसा हुआ है।


title: ज़ामोरिन

text: ज़ामोरिन (Zamorin), जिसे मलयालम भाषा में सामूतिरि (സാമൂതിരി) कहा जाता है, मध्यकालीन केरल के कोड़िकोड क्षेत्र के हिन्दू नरेश की उपाधि हुआ करती थी। यह संस्कृत के "स्वामी" और "श्री" (मलयालम में "तिरि") को जोड़कर उत्पन्न हुआ शब्द था। अपने चरम पर ज़ामोरिनों का शासन मालाबार तट पर कोल्लम से लेकर कोईलांडी तक विस्तारित था।


title: क्रिस्टलन जल

text: क्रिस्टल के अन्दर विद्यमान जल को क्रिस्टलन जल (water of crystallization या water of hydration या crystallization water) कहते हैं। क्रिस्टल बनने के लिये जल प्रायः आवश्यक होता है। [1]


title: क्रिस्टलन जल

text: कुछ सन्दर्भों में, किसी दिये हुए ताप पर, किसी पदार्थ में उपस्थित जल की कुल मात्रा को क्रिस्टलन जल कहते हैं। जल की यह मात्रा एक निश्चित अनुपात में होती है।


title: अल्युमिनियम सल्फेट

text: अलुमिनियम सल्फेट (Aluminium sulfate) एक अकार्बनिक यौगिक है जिसका रासायनिक सूत्र Al(SO). यह जल में विलेय है और इसका पेय जल के शुद्धीकरण के लिए उपयोग किया जाता है। इसके अलावा अपशिष्‍ट जलोपचार संयंत्र (waste water treatment plants) में भी इसका उपयोग होता है।


title: राजाराम (भरतपुर)

text: राजाराम जाट भरतपुर राज्य के राजा थे।वे भज्जासिंह के पुत्र थे और सिनसिनवार जाटों के सरदार थे। उसने जाटों के दो प्रमुख क़बीलों-सिनसिनवारों और चाहर को आपस में मिलाया। राजाराम और रामकी चाहर शीघ्र ही मुग़लों के अत्याचारों का विरॊध करने लगे।


title: राजाराम (भरतपुर)

text: सिनसिनी से उत्तर की ओर, आऊ नामक एक समृद्ध गाँव था। यहाँ मुघलों का सैन्य दल नियुक्त था। लगभग 2,00,000 रुपये सालाना मालगुज़ारी वाले इस क्षेत्र में व्यवस्था बनाने के लिए एक चौकी बनाई गयी थी। इस चौकी अधिकारी का नाम था लालबेग था। एक दिन एक व्यक्ति अपनी पत्नी के साथ गाँव के कुएँ पर विश्राम के लिए रुका। लालबेग का एक कर्मचारी उधर से गुज़र रहा था, वह अहीर युवती की सुन्दरता को देखता है और तुरन्त लालबेग को ख़बर देता है। लालबेग अपने सिपाही भेजकर अहीर पती और पत्नी को जबरन अपने चौकी पर लाने को कहता है। उसके सिपाही पती को तो छोड़ देतें हैं लेकिन पत्नी को लालबेग के निवास में भेज देते हैं।


title: राजाराम (भरतपुर)

text: यह खबर आग की तरह फैल जाती है और राजाराम के कानों में पड़ती है। राजाराम ठान लेता है की वह मुग़लों को सबक सिखा के ही रहेगा। उसने अपने सैन्य को युद्ध के लिए तय्यार किया और लालबेग को मारने की यॊजना बनाई। यॊजना के अंतर्गत वह अपने सिपाहियों के साथ गोवर्धन में वार्षिक मेले में जानेवाली घास की बैल गाड़ियों में छुप जाता है। लालबेग को अंदाज़ा भी नहीं था की राजाराम और उसके सिपाही घास के अंदर छुपे हुए हैं और वह गाड़ियों को अंदर जाने की अनुमति देता है। चौकी को पार करते ही राजाराम और सिपाहियों ने गाड़ियों में आग लगा दिया। उसके बाद भयंकर युद्ध हुआ और उसमें लालबेग मारा गया।


title: राजाराम (भरतपुर)

text: इस युद्ध के बाद राजाराम ने अपने क़बीले को सुव्यवस्थित सेना बनाना प्रारम्भ कर दिया। अस्त्र-शस्त्रों से युक्त उसकी सेना अपने नायकों की आज्ञा मानने को हमेशा तय्यार रहती थी। राजाराम ने जाट-प्रदेश के सुरक्षित जंगलों में छोटी-छोटी क़िले नुमा गढ़ियाँ बनवादी। इन पर गारे की (मिट्टी की) परतें चढ़ाकर मज़बूत बनाया गया जिन पर तोप-गोलों का असर भी ना के बराबर था। उसने मुगल शासन से विद्रोह कर उन्हें युद्ध के लिए ललकारा। उसने धौलपुर से आगरा तक की यात्रा के लिए प्रति व्यक्ति से 200 रुपये लेना शुरू किया। इस एकत्रित धन को राजाराम अपने सैन्य को प्रशिक्षित करने में लगाता, जो मुग़लों को ढूंढ़-ढूंढ़ कर मारती थी। राजाराम की वीरता की बात औरंगज़ेब के कानों तक भी पहुंची। उसने तुरन्त कार्रवाई की और जाट- विद्रोह से निपटने के लिए अपने चाचा, ज़फ़रजंग को भेजा। राजाराम ने उसको भी धूल चटाई। उसके बाद औरंगजेब ने युद्ध के लिए अपने बेटे शाहज़ादा आज़म को भेजा। लेकिन उसे वापस बुलाया और आज़म के पुत्र बीदरबख़्त को भेजा। बीदरबख़्त बालक था इसलिए ज़फ़रजंग को प्रधान सलाहकार बनाया। बार-बार के बदलावों से शाही फ़ौज में षड्यन्त्र होने लगे। राजाराम ने मौके का फ़ायदा उठाया, बीदरबख़्त के आगरा आने से पहले ही राजाराम ने मुग़लों पर हमला कर दिया।


title: राजाराम (भरतपुर)

text: सन् 1688, मार्च में राजाराम ने सिकंदरा में मुघलों पर आक्रमण किया और 400 मुगल सैनिकों को काट दिया। कहते हैं की राजाराम ने अकबर और जहांगीर के कब्र को तोड़ कर उनकी अस्थियों को बाहर निकाला और जला कर राख कर दिया।


title: राजाराम (भरतपुर)

text: मनूची का कथन है कि जाटों ने काँसे के उन विशाल फाटकों को तोड़ा। उन्होंने बहुमूल्य रत्नों और सोने-चाँदी के पत्थरों को उखाड़ लिया और जो कुछ वे ले जा नहीं सकते थे, उसे उन्होंने नष्ट कर दिया था। राजाराम के साहस की चर्चा होती थी और मुघल शासक उनसे डरते थे। जिस युद्ध के बीज औरंगज़ेब के अत्याचारों ने बोए थे उसे राजाराम ने नष्ट कर दिया। औरंगज़ेब के अत्याचार, हिन्दू मन्दिरों के विनाश और मन्दिरों की जगह पर मस्जिदों का निर्माण करने से जनता के मन में बदले की भावना पनप चुकी थी। इसी कारण से लोग मुघल शासन के विरुद्द विद्रोह करने लगे थे।


title: राजाराम (भरतपुर)

text: राजाराम एक शूर वीर नायक की तरह उभर आया। 4 जुलाई 1688 को मुघलों से युद्ध करते समय धोखे से उन पर मुघल सैनिक ने पीछे से वार किया और वो शहीद हो गए। राजाराम का सिर काटकर औरंगज़ेब के दरबार मे पेश किया गया और रामकी चाहर को जिंदा पकड़कर आगरा ले जाया गया जहां उनका भी सिर कलम कर दिया गया।


title: सिवियर एक्यूट रेस्पिरेटरी सिंड्रोम

text: सिवियर एक्यूट रेस्पिरेटरी सिंड्रोम अथवा सार्स () सार्स कोरोनावाइरस द्वारा जनित श्वसन से संबंधित रोग है। नवम्बर २००२ और जुलाई २००३ के बीच, दक्षिणी चीन में सार्स रोग प्रकोप आरम्भ हुआ जिसके परिणामस्वरूप विभिन्न देशों में 8273 लोग संक्रमित हुए एवं 775 लोगों की मृत्यु हो गयी थी, इसमें सबसे अधिक संख्या हाँगकांग की रही। विश्व स्वास्थ्य संगठन (डब्ल्यूएचओ) के अनुसार (9.6% मृत्यु)। २००३ के पूर्वार्द्ध में कुछ ही सप्ताह में सार्स विभिन्न ३७ देशों के व्यक्तियों में फैल गया।


title: सिवियर एक्यूट रेस्पिरेटरी सिंड्रोम

text: इस रोग की शुरुआत एक अंतरराष्ट्रीय व्यापारी चेन से हुई जो वियतनाम आने से पहले हॉन्ग कॉन्ग में रुके थे।


title: द्विभाषिक शिक्षा

text: द्विभाषिक शिक्षा (Bilingual education) के अन्तर्गत शैक्षिक विषयों को दो भाषाओं में पढ़ाया जाता है; मातृभाषा में तथा दूसरी 'सद्वितीयक भाषा' में। इसमें पाठ्य सामग्री का कितना भाग किस भाषा में रहेगा - यह उस शिक्षाप्रणाली के मॉडल पर निर्भर करता है।


title: अस्थि विज्ञान

text: अस्थि विज्ञान, अस्थियों या हड्डियों के वैज्ञानिक अध्ययन को कहते है। यह नृविज्ञान और पुरातत्व की एक उपशाखा है। अस्थि विज्ञान के अंतर्गत हड्डियों का विस्तृत अध्ययन किया जाता है जिसमें, अस्थि संरचना, कंकालीय तत्व, दांत, आकृति विज्ञान, अस्थियों के कार्य, रोग, विकृतिविज्ञान, (उपास्थि साँचों से) अस्थिकरण की प्रक्रिया, हड्डियों का प्रतिरोध और कठोरता (जैवभौतिकी या बायोफिज़िक्स) शामिल हैं। अक्सर जैव सांस्कृतिक संदर्भों में वैज्ञानिकों द्वारा अस्थि विज्ञान का प्रयोग, मानव अवशेषों की आयु, लिंग, मृत्यु, वृद्धि और विकास के निर्धारण के लिए किया जाता है।


title: त्रिवेणी नहर

text: त्रिवेनी नहर भारत में बिहार के उत्तर-पश्चिमी क्षेत्र के चंपारन जिले में सिंचाई करने के लिये बनाई गई नहर है, जो गंडक नदी के बाएँ तट से निकाली गई है। यह प्रणाली दक्षिण-पूर्व में लगभग १०० किमी तक गई है। १९०९ ईo में इसे प्रारंभ किया गया था। पहले उपर्युक्त क्षेत्र शुष्क था, लेकिन इस नहर के कारण अब धान, गेहूँ, जौ, गन्ने आदि की कृषि यहाँ की जाने लगी है।


title: कुल्लू जिला

text: जिले का मुख्यालय कुल्लू है। कुल्लू का दशहरा विश्वभर में प्रसिध्द है। दशहरे में हिमाचलभर के देवी-देवताओं की मूर्तियों को लोग रंग-बिरंगी पोशाक पहना कंधों पर बिठा कर लाते हैं। हिमाचल में सबसे ज्यादा बादल फटने की घटना कुल्लू में ही होती है।


title: विजय मंदिर, विदिशा

text: विदिशा के किले की सीमा के अंदर पश्चिम की तरफ अवस्थित इस मंदिर के नाम पर ही विदिशा का नाम भेलसा पड़ा। सर्वप्रथम इसका उल्लेख सन् १०२४ में महमूद गजनी के साथ आये विद्धान अलबरुनी ने किया है। अपने समय में यह देश के विशालतम मंदिरों में से एक माना जाता था। साहित्यिक साक्ष्यों के अनुसार यह आधा मील लंबा- चौड़ा था तथा इसकी ऊँचाई १०५ गज थी, जिससे इसके कलश दूर से ही दिखते थे। दो बाहरी द्वारों के भी चिंह मिले हैं। सालों भर यात्रियों का मेला लगा रहता था तथा दिन- रात पूजा आरती होती रहती थी।


title: विजय मंदिर, विदिशा

text: कहा जाता है कि इस मंदिर का निर्माण चालुक्य वंशी राजा कृष्ण के प्रधानमंत्री वाचस्पति ने अपनी विदिशा विजय के उपरांत किया। नृपति के सूर्यवंशी होने के कारण भेल्लिस्वामिन (सूर्य) का मंदिर बनवाया गया। इस भेल्लिस्वामिन नाम से ही इस स्थान का नाम पहले भेलसानी और कालांतर में भेलसा पड़ा।


title: विजय मंदिर, विदिशा

text: अपनी विशालता, प्रभाव व प्रसिद्धि के कारण यह मंदिर हमेशा से मुस्लिम शासकों के आँखों का कांटा बना रहा। कई बार इसे लूटा गया और तोड़ा गया और वहाँ के श्रद्धालुगणों ने हर बार उसका पुननिर्माण कर पूजनीय बना डाला।


title: विजय मंदिर, विदिशा

text: मंदिर की वास्तुकला तथा मूर्तियों की बनावट यह संकेत देते हैं कि १० वीं - ११ वीं सदी में शासकों ने इस मंदिर का पुननिर्माण किया था। मुस्लिम शासकों के धमार्ंध आक्रमणों की शुरुआत परमार काल से ही आरंभ हो गयी थी। पहला आक्रमण सन् १२३३- ३४ ई. में दिल्ली के गुलावंश के शासक इल्तुतमिश ने किया। उसने पूरे नगर में लूट- खसोट की।


title: विजय मंदिर, विदिशा

text: सन् १२५० ई. इसका पुननिर्माण किया गया, लेकिन सन् १२९० ई. में पुनः अलाउद्दीन खिलजी के मंत्री मलिक काफूर ने इस पर आक्रमण कर अपार लूटपाट की। वहाँ की ८ फुट ऊँची अष्ट धातु की प्रतिमा को दिल्ली स्थित बदायूँ दरवाजे की मस्जिद की सीढियों में जड़ दिया गया।


title: विजय मंदिर, विदिशा

text: सन् १४५९- ६० ई. में मांडू के शासक महमूद खिलजी ने इस मंदिर को तो लूटा ही, साथ- साथ भेलसा नगर व लोह्याद्रि पर्वत के अन्य मंदिरों को भी अपना निशाना बनाया। इसके बाद सन् १५३२ ई. में गुजरात के शासक बहादुरशाह ने मंदिर को पुनर्विनाश किया। अंत में धमार्ंध औरंगजेब ने सन् १६८२ ई. में इसे तोपों से उड़वा दिया। शिखरों को तोड़ डाला गया। मंदिर के अष्टकोणी भाग को चुनवाकर चतुष्कोणी बना दिया। अवशेष पत्थरों का प्रयोग कर दो मीनारें बनवा दी तथा उसे एक मस्जिद का रूप दे दिया। मंदिर के पार्श्व भाग में तोप के गोलों को स्पष्ट निशान है। औरंगजेब के मृत्योपरांत वहाँ की टूटी- फूटी मूर्तियों को फिर से पूजा जाने लगा। सन् १७६० ई. में पेशवा ने इसका मस्जिद स्वरुप नष्ट कर दिया। अब भोई आदि (हिंदूओं की निम्न जाति) ने इसे माता का मंदिर समझकर भाजी- रोटी से इसकी पूजा करने लगे।


title: विजय मंदिर, विदिशा

text: पहले यह मंदिर अष्टकोणी था, जिससे १५० गज की दूरी पर द्वार बने थे। सामने विशाल यज्ञशाला था। बांयी ओर बावड़ी थी तथा पिछले हिस्से में सरोवर था। यहाँ खुदाई में मिली अन्य वस्तुओं के साथ मानव व सिंहों के मुखों की आकृतियों में तराशे कीर्तिमुख मिले हैं। बावड़ी, जो पहले पुरी तरह ढकी हुई थी, के स्तंभों पर कृष्णलीला के दृश्य उत्कीर्ण किये गये हैं। यहाँ के पत्थरों के अवशेष आज भी आस- पास के भवनों में प्रयुक्त हुए हैं।


title: विजय मंदिर, विदिशा

text: ज्यादातर शिलालेख आक्रमणकारियों ने नष्ट कर दिये हैं। स्तंभ पर मिला एक संस्कृत अभिलेख यह स्पष्ट करता है कि यह मंदिर चर्चिका देवी का था। संभवतः इसी देवी का दूसरा नाम विजया था, जिसके नाम से इसे विजय मंदिर के रूप से जाना जाता रहा। यह नाम "बीजा मंडल' के रूप में आज भी प्रसिद्ध है।


title: राज मोहिनी देवी

text: राजमोहनी देवी गांधीवादी विचार धारा वाली एक समाज सेविका थी जिन्होंने बापू धर्म सभा आदिवासी मण्डल की स्थापना की। ये संस्था गोंडवाना स्थित आदिवासियों के हित के लिए कार्य करती है। वे स्वयं एक आदिवासी जाति मांझी में जन्मी थी।


title: राज मोहिनी देवी

text: १९५१ के अकाल के समय गांधीवादी विचारधाराओ व आदर्शों से प्रभावित होकर इन्होंने एक जन आंदोलन चलाया जिसे राजमोहनी आंदोलन के नाम से जाना जाता है। इस आंदोलन का मुख्य उद्देश्य आदिवासी महिलाओं की स्वतन्त्रता व स्वायत्ता निश्चित करना था साथ ही अंधविश्वास और मदिरा पान की समस्याओं का उन्मूलन था। धीरे धीरे इस आंदोलन से ८०००० से भी ज्यादा लोग जुड़ गए। बाद में ये आंदोलन एक अशाष्कीय संस्थान के रूप में सामने आया। इस संस्थान के आश्रम न सिर्फ छत्तीसगढ़ बल्कि उत्तर प्रदेश और बिहार में भी है।


title: राज मोहिनी देवी

text: सन १९८९ को भारत सरकार द्वारा इन्हे भारत के चतुर्थ सर्वोच्च नागरिक सम्मान "पद्म श्री" से सम्मानित किया गया। उनके जीवन पर सीमा सुधीर जी द्वारा एक किताब की रचना की गयी है जिसका शीर्षक है "सामाजिक क्रांति की अग्रदूत राजमोहनी देवी" जिसका प्रकाशन छत्तीसगढ़ राज्य हिन्दी ग्रंथ अकादेमी द्वारा सन 2013 में किया गया।


title: राज मोहिनी देवी

text: उनके नाम पर इंदिरा गांधी कृषि विश्वविद्यालय द्वारा संचालीत "राजमोहनी देवी कॉलेज ऑफ एग्रिकल्चर अँड रिसर्च स्टेशन" व "राजमोहनी देवी पीजी महिला महाविद्यालय" अंबिका पुर में स्थित है।


title: हिंदी केसरी

text: हिन्दी केशरी एक हिन्दी समाचार पत्र था जिसे पंडित माधवराव सप्रे ने १३ अप्रैल १९०७ को छापना आरम्भ किया। यह नागपुर से निकलती थी। आरंभ में यह साप्ताहिक थी। यह मराठी में लोकमान्य बालगंगाधर तिलक द्वारा प्रकाशित केसरी का हिन्दी संस्करण था जिसे सप्रे जी ने तिलक जी से अनुमति लेकर प्रकाशित करना आरम्न्ह किया था।


title: सिसरो

text: मार्कस टुलियस सिसरो (Marcus Tullius Cicero ; /ˈsɪsɨroʊ/ ; क्लासिकल लैटिन: [maːrkʊs tʊlliʊs ˈkɪkɛroː]; प्राचीन यूनानी: Κικέρων Kikerōn; 3 जनवरी 106 ईसापूर्व – 7 दिसम्बर 43 ईसापूर्व) रोम का दार्शनिक, राजनेता, कानूनविद, वक्ता, राजनैतिक सिद्धान्तकार तथा संविधानवादी था। सिसरो ने राज्य और कानून के सम्बंध में अपने महत्वपूर्ण विचार रखें हैं और मिश्रित शासन-राजतंत्र,कुलीनतंत्र और प्रजातंत्र के बारे में विस्तार से बताया है।


title: हिमोढ़

text: हिमनद अपने साथ लाए गए अवसादों को अपने किनारों पर छोड़ता जाता है, जिसे हिमोढ़ कहा जाता है। हिमानी की निक्षेपात्मक स्थलरुपों में सर्वाधिक महत्वपूर्ण होते हैं।


title: हिमोढ़

text: हिमोढ़, हिमनद टिल (Till) या गोलाश्मी मृत्तिका के जमाव की लंबी कटकें हैं। अंतस्थ हिमोढ़ (Terminal moraines) हिमनद के अंतिम भाग में मलबे के निक्षेप से बनी लंबी कटकें हैं। पार्श्विक हिमोढ़ (Lateral moraines) हिमनद घाटी की दीवार के समानांतर निर्मित होते हैं। पार्श्विक हिमोढ़ अंतस्थ हिमोढ़ से मिलकर घोड़े की नाल या अर्धचंद्राकार कटक का निर्माण करते हैं। हिमनद घाटी के दोनों ओर अत्यधिक मात्रा में पार्श्विक हिमोढ़ पाए जाते हैं। इस हिमोढ़ की उत्पत्ति


title: हिमोढ़

text: पूर्णतया आंशिक रूप से हिमानी-जल द्वारा होती है; जो इस जलोढ़ को हिमनद के किनारों पर धकेलती है। कुछ घाटी हिमनद तेजी से पिघलने पर घाटी तल पर हिमनद टिल को एक परत के रूप में व्यवस्थित रूप से छोड़ देते हैं। ऐसे व्यवस्थित व भिन्न मोटाई के निक्षेप तलीय या तलस्थ (Ground) हिमोढ़ कहलाते हैं। घाटी के मध्य में पार्श्विक हिमोढ़ के साथ-साथ हिमोढ़ मिलते हैं जिन्हें मध्यस्थ (Medial) हिमोढ़ कहते हैं। ये पार्श्विक हिमोढ़ की अपेक्षा कम स्पष्ट होते हैं। कभी-कभी मध्यस्थ हिमोढ़ व तलस्थ के अंतर को पहचानना कठिन होता है।


title: मुंबई डब्बावाला

text: डब्बावाला या डब्बेवाले ऐसे लोगोंॱ का एक समूह है जो भारत मेंॱ ज्यादातर मुंबई शहर मेॱ काम कर रहे सरकारी और गैर-सरकारी कर्मचारियों को दोपहर का खाना कार्यस्थल पर पहुँचाने का काम करता है।


title: मुंबई डब्बावाला

text: बई में करीब पांच हजार डब्बवाले रोजाना दो लाख टिफिन की डिलीवरी करते हैं। इस सेवा की सबसे बड़ी खासियत है, समय पर डिलीवरी। डब्बावाले कभी लेट नहीं होते। आप ट्रेन की देरी या फिर किसी वजह से ऑफिस में लेट हो सकते हैं, पर डब्बावाला हमेशा समय पर आपका टिफिन लेकर हाजिर हो जाता है। डब्बावाले हर दिन दो लाख टिफिन की डिलीवरी करते हैं, पर टिफिन की पहचान में कभी कोई गड़बड़ी नहीं होती है। टिफिन पर इस तरह कोडिंग की जाती है कि जिसका टिफिन है, उसे ही मिलता है। डिलीवरी करने वाले डब्बावाले बहुत ज्यादा पढ़े-लिखे नहीं हैं, किंतु टिफिन डिलीवरी में किसी तरह की गड़बड़ी की गुंजाइश नहीं होती।


title: मुंबई डब्बावाला

text: नूतन डब्बावाला ट्रस्ट के सचिव किरण गवांडे ने कहा कि अगत २०११ के एक शुक्रवार को टिफिन न पहुंचाकर संस्था ने अपनी 120 साल पुरानी परम्परा को पहली बार तोड़ चुकी हैं और इसका कारण यह है कि भ्रष्टाचार के विरुद्ध अन्ना के प्रयासों और भूक हड़तालों के प्रति समर्थन जताने की छोटी सी कोशिश है।


title: निसोथ

text: सफेद निसोथ की बेली जंगल में होती है | इसमें सफेद फूल आते हैं | गोल -गोल फल आते हैं | उनमें चार -चार बीज आते हैं | पत्ते नोक दार गोल होते हैं | इसकी बेली की लकडी में तीन धारें होती हैं | सफेद निसोथ सबसे उत्तम होता है |


title: निसोथ

text: काले निसोथ की भी लता होती है | फूल काला पन लिये बैंगनी रंगा का होता है | पत्ते गोल-गोल नोकदार होते हैं | परंतु फल तथा पत्ते सफेद निसोथ से कुछ छोटे होते हैं | और सब आकार मिलता है |


title: निसोथ

text: मात्रा - सफेद निसोथ की 2 मासे से 4|| मासे तक मात्रा है | काले की मात्रा 1से 3 मासे तक है और लाल की 3 मासे से 6 मासे तक मात्रा है | गुण -निसोथ कडुआ, चरपरा, गरम, रेचक, रूक्ष, तीक्ष्ण, तिक्त, रसान्वित और कटु पाकी है | इसका जुलाब हितकारी है | यह मल स्तम्भक, ग्रहणी, उदर, कृमी, कफ, पाण्डु, प्लीहा, ज्वर, पित्त, वात रक्त, उदावर्त, उदावर्त, शोथ तथा कुष्ठ, कण्डु, व्रण, तथा हृदय रोग नाशक है | सफेद निसोथ - रेचक, स्वादिष्ट, गरम, वातनाशक, है | यह सोथ, पीत्त, कफ, ज्वर तथा उदर रोगों को दूर करने वाला है | काला निसोथ - सफेद निसोथ की अपेक्षा हिन गुण वाला किंतु इसमें विरेचन गुण अति तीव्र है तथा मूर्छा, दाह, मद, भ्रांती नाशक एवं कण्ठ उत्कर्षण करने वाला है | लाल निसोथ - मधुर, कसैला, मृदुरेची, रूक्ष, चरपरा है | इससे कफ, संग्रहणी और मल विष्टम्भ का नाश होता है |


title: कटासराज मन्दिर

text: कटास राज पाकिस्तान के पाकिस्तानी पंजाब के उत्तरी भाग में नमक कोह पर्वत शृंखला में स्थित हिन्दुओं का प्रसिद्ध तीर्थ स्थान है। कटास राज मंदिर का निर्माण खटाना गुर्जर राजवंश ने करवाया था। यहां एक प्राचीन शिव मंदिर है। अतिरिक्त और भी मंदिरों की श्रृंखला है जो दसवीं शताब्दी के बताये जाते हैं। ये इतिहास को दर्शाते हैं। इतिहासकारों एवं पुरात्तव विभाग के अनुसार, इस स्थान को शिव नेत्र माना जाता है। जब माँ पार्वती सती हुई तो भगवान शिव की आँखों से दो आंसू टपके। एक आंसू कटास पर टपका जहाँ अमृत बन गया यह आज भी महान सरोवर अमृत कुण्ड तीर्थ स्थान कटास राज के रूप में है दूसरा आंसू अजमेर राजस्थान में टपका और यहाँ पर पुष्करराज तीर्थ स्थान है।


title: कटासराज मन्दिर

text: इसके अतिरिक्त महाभारत काल में पांडव बनवास के दिनों में इन्ही पहाड़ियों में अज्ञातवास में रहे। यहीं वह कुण्ड है जहाँ पांडव प्यास लगने पर पानी की खोज में पहुंचे थे। इस कुण्ड पर यक्ष का अधिकार था सर्वप्रथम नकुल पानी लेने गया जब पानी पीने लगा तो यक्ष ने आवाज़ दी की इस पानी पर उसका अधिकार है पीने की चेष्टा मत करो अगर पानी लेना है तो पहले मेरे प्रश्नों का उत्तर दो लेकिन वह उसके प्रश्नों का उत्तर न दे सका और पानी पीने लगा। यक्ष ने उसको मूर्छित कर दिया ठीक इसी प्रकार सहदेव, अर्जुन व भीम चारों भाई एक एक करके पानी लेने गये लेकिन कोई भी यक्ष के प्रश्नों का उत्तर न दे सका और फिर भी पानी लेने का प्रयास किया यक्ष ने चारों भाइयों को मूर्छित कर दिया अंत में चारों भाइयों को खोजते हुए युधिष्ठिर कुण्ड के किनारे पहुंचा और चारों भाइयों को मूर्छित पड़े देखा वह बोला की मेरे भाइयों को किसने मूर्छित किया है वह सामने आये, यक्ष आया और उसने कहा कि इन्होने बिना मेरे प्रश्नों का उत्तर दिए पानी लेना चाहा अत: इनकी यह दुर्दशा हुई अगर तुम ने भी ऐसा व्यवहार किया तो तुम्हारा भी यही हाल होगा।


title: कटासराज मन्दिर

text: युधिष्ठिर ने नम्रतापूर्वक कहा की तुम प्रश्न पूछो मैं अपने विवेक से उनका उत्तर दूँगा यक्ष ने कई प्रश्न पूछे उनमे से एक मुख्य प्रश्न था-


title: कटासराज मन्दिर

text: कौन प्रसन्न है? आश्चर्य क्या है? मार्ग क्या है? वार्ता क्या है? मेरे चार प्रश्नों का उत्तर दे तो तुम्हारे मृत भाई जीवित हो जायेंगे।


title: कटासराज मन्दिर

text: इस प्रकार युधिष्ठिर ने अपने विवेक से यक्ष के सभी प्रश्नों का उत्तर दे दिया और यक्ष ने प्रसन्न होकर पांडवों को जीवित कर दिया तत्पश्चात ये पांडव अपने गंतव्य की और चले गए।


title: कटासराज मन्दिर

text: कटास राज मंदिर का निर्माण खटाना गुर्जर राजवंश ने करवाया था और जीर्णोदार गुर्जर प्रतिहार सम्राट मिहिरभोज जी ने करवाया था। वर्तमान में पाकिस्तान सरकार इस मंदिर का जीर्णोद्धार कराएगी


title: स्थिरवैद्युतिकी

text: स्थिरवैद्युतिकी भौतिकी की एक शाखा है जो स्थिर या धीमी गति (अत्वरित) वाले वैद्युत आवेशों से जुड़े परिघटनाओ और गुणों से सम्बंधित है।


title: पंकज आडवाणी

text: पंकज आडवाणी (सिंधी:पंकज आडवाणी, پنڪج آڏواڻي,कन्नड़:ಪಂಕಜ್ ಅಡ್ವಾಣಿ) (जन्म २४ जुलाई १९८५, पुणे) स्नूकर और बिलियर्ड्स के विश्व विजेता हैं।


title: पंकज आडवाणी

text: पंकज ने पहला पेशेवर बिलियर्ड्स विश्व खिताब २००९ में जीता। इससे पहले वह एमेच्योर विश्व बिलियर्ड्स और स्नूकर चैंपियनशिप जीत चुके थे। पंकज ने 2006 में दोहा में हुए एशियाई खेलों में स्वर्ण पदक जीता।


title: पंकज आडवाणी

text: पंकज आडवाणी ने २००८ के और नौ बार के चैंपियन मार्क रसेल को हराकर विश्व पेशेवर बिलियर्ड्स चैंपियनशिप की प्रतियोगिता जीती। ६ सितंबर, २००९ को नार्दर्न स्नूकर सेंटर पर रविवार को खेले गए खिताबी मुकाबले में पंकज ने गत चैंपियन को 2030-1253 से हराया। इस जीत के साथ ही पंकज बिलियर्ड्स के 139 वर्षों के इतिहास में इस खिताब पर कब्जा करने वाले दूसरे भारतीय बन गए हैं। इससे पहले वर्ष 1992 में यह खिताब गीत सेठी ने जीता था।


title: दुआ

text: दुआ : इस्लाम में, दुआ (अरबी : دعاء , बहुवचन: आदिया ), का शाब्दिक अर्थ अल्लाह से विनती या " आह्वान " है, यह प्रार्थना या अनुरोध की प्रार्थना है। मुसलमान इसे उपासना का गहरा कार्य मानते हैं। मुहम्मद ने कहा है, "दुआ इबादत का सार है।"


title: किलर व्हेल

text: किलर व्हेल या ओर्का (Orcinus orca) एक दांतेदार व्हेल (तिमि) है जो कि समुद्री डॉल्फिन (सूंस) परिवार से संबंधित है, जिसमें से यह सबसे बड़ी सदस्य है। किलर व्हेलों में एक विविध आहार होता है, हालांकि व्यक्तिगत आबादी अक्सर विशेष प्रकार के शिकार में विशेषज्ञ होती है। कुछ विशेष रूप से मछली पर निर्भर करते हैं, जबकि अन्य समुद्री स्तनधारियों जैसे कि सील, जलसिंह, और डॉल्फिन की अन्य प्रजातियों का शिकार करते हैं। वे छोटी बलीन व्हेल और यहां तक कि वयस्क व्हेल पर भी हमला करने के लिए जाने जाते हैं। किलर व्हेल एपेक्स परभक्षी हैं, क्योंकि कोई भी जानवर उन पर शिकार नहीं करता है। एक कॉस्मोपॉलिटन प्रजातियां, वे दुनिया के प्रत्येक महासागर में विभिन्न प्रकार के समुद्री वातावरण में पाए जा सकते हैं, आर्कटिक और अंटार्कटिक क्षेत्रों से उष्णकटिबंधीय समुद्र तक, केवल बाल्टिक और काले सागर, और आर्कटिक महासागर के कुछ क्षेत्र को छोड़ कर। किलर व्हेलें काफी समझदार और चतुर प्राणी होती हैं, और शिकार में भी अपनी बुद्धि का प्रयोग करती हैं। अपने नाम के विपरीत, यह कातिलाना स्वभाव की नही होती है, और मनुष्य इसके आहार में शामिल नही हैं। खुले पानी में आमतौर पर यह मनुष्यों पर आक्रमण नही करती, मगर बंदी हालत में इन्हे अपनी देखभाल करने वालों को चोट पहुँचाते पाया गया है।


title: किलर व्हेल

text: प्रकार बी और सी दोनों ही बर्फ़ीले पानी में रहती हैं। किलर व्हेंलें समुद्री सूंस परिवार की ३५ प्रजातियों मे से एक है, जो की लगभग १·१ करोड़ साल पहले आईं। वास्तव में यह एक तिमि से अधिक एक सूंस जैसी होती है।


title: किलर व्हेल

text: ओर्काएं तीन से दस साल के अंतराल में बच्चे को जन्म देती हैं, और उसकी काफी देखभाल करतीं है। अधिकतर बच्चे बड़े होने के बाद माँ से अलग हो जाते है, मगर कुछ बच्चे हमेशा अपनी माँ के साथ उसी झुंड में ही रह जाते हैं। इनका गर्भधारण का समय लगभग १७ महीने का होता है। ओर्काएं अपना जीवन खेलते, परिवार का रखरखाव, और शिकार करते हुए बिताती हैं।


title: किलर व्हेल

text: व्यस्क नर ऑर्का लगभग ६ से ८ मीटर के होते हैं और ६ टन से ज्यादा भारी होते हैं, जबकि मादाएँ ५ से ७ मीटर लम्बीं होती और ३ से ४ टन की होती हैं। इनके बदन का तापमान ३६ से ३८ डिग्री सेंटीग्रेड होता है। नरों की डार्सल फिन लगभग १'८ मीटर की और सीधी होती है, जो की मादाओं के गोल पीछे की ओर मुड़े हुए पंखों के दोगुणा है। इसके अलावा दोनों लिंगों में और भी भिन्नताएं हैं जिनमें नरों का लम्बा निचला जबड़ा भी शामिल है। इनका जबड़ा बेहद मजबूत होता है और ये ३० नॉट से भी अधिक गति से तैर सकती हैं।


title: किलर व्हेल

text: पश्चिमी सभ्यता में, पहले ओर्काओं को एक बेरहम कातिल समझा जाता था, और इन्हें मारना बहुत ही आम बात थी। विशेष कर जब इन व्हेलों के बारे में प्रथम जानकारी मिली तब। इसी वजह से इन्हें "किलर व्हेल" कहा जाने लगा। हालाँकि आधुनिक युग में इनके बारे में ज्यादा जानकारी मिली और तब इन्हें एक बेकार जानवर के रुप में देखा जाने लगा, और धीरे धीरे जागरुकता फैलने के बाद इन्हें बचाने की चेष्ठा की जाने लगी। इनके बारे में सोच तब बदली जब १९६४ में एक किलर व्हेल पकड़ी गई और उसका अध्ययन किया गया। जब उस पर हार्पून से वार किया गया तब उस व्हेल के दो साथी उसकी सहायता को आ गये और उसे साँस देने के लिये पानी के उपर रखने की चेष्टा करने लगे। उसे मारने के असफल प्रयास के बाद, एक मछलीघर के निर्देशक "मुर्रे ए निउमैन" ने उसे बचाने की ठानी और उसे खींच कर वैनकुवर ले आये। लगभग दो महीने तक यह भी पता नही लग पाया की उसकी सामान्य आहार क्या थी। जब ५५ दिन बाद उसे किसी ने मछली खाने को दी तो व्हेल ने उसे खा लिया। उसे देखने वाले इस बात से हैरान थे की वह एक शांतिप्रिय और समझदार जीव था, जिसने मनुष्यों को चोट पहुंचाने की कोई चेष्टा नही की। इसके करीब एक महीने बाद उस व्हेल की भी बंदी हालत में मृत्यु हो गई। समय के साथ इन्हें दी गई ""किलर व्हेल" " की उपाधि मिटती जा रही है, और ""ओर्का" """ नाम प्रचलन में आने लगा है।


title: हुसैनीवाला

text: हुसैनीवाला (Hussainiwala), जिसका कुछ आधिकारिक दस्तावेज़ों में नाम ग़ुलाम हुसैनवाला (Ghulam Hussainwala) भी है, भारत के पंजाब राज्य के फ़िरोज़पुर ज़िले में स्थित एक गाँव है। यह सतलुज नदी के किनारे और भारत की पाकिस्तान के साथ सीमा पर स्थित है। राष्ट्रीय राजमार्ग 5 यहाँ से गुज़रता है।


title: हुसैनीवाला

text: हुसैनीवाला पाकिस्तान की सीमा के निकट सतलज नदी के किनारे स्थित है। इसके सामने नदी के दूसरे किनारे पर पाकिस्तान का 'गंडा सिंह वाला' (Ganda Singh Wala) नामक गाँव है। इसी गाँव में २३ मार्च १९३१ को शहीद भगत सिंह, राजगुरु और सुखदेव का अन्तिम संस्कार किया गया था। यहीं पर उनके साथी बटुकेश्वर दत्त का भी १९६५ में अन्तिम संस्कार किया गया था। इन शहीदों की स्मृति में हुसैनीवाला में राष्ट्रीय शहीद स्मारक बनाया गया है। भगत सिंह की माँ विद्यावती का अन्तिम संस्कार भी यहीं किया गया था।


title: हुसैनीवाला

text: गाँव का नाम एक सूफ़ी संत, ग़ुलाम हुसैनीवाला, पर पड़ा है। इनकी मज़ार अब सीमा सुरक्षा बल के हुसैनीवाला परिसर के अंदर स्थित है।


title: अरुणोदय सिंह

text: अरुणोदय सिंह एक भारतीय फिल्म अभिनेता हैं। इन्होंने 2009 में बनी एक बॉलीवुड फिल्म 'सिकंदर' से अपने अभिनय की शुरुआत की।


title: अत-तलाक़

text: सूरा अत-तलाक़ (इंग्लिश: At-Talaq) इस्लाम के पवित्र ग्रन्थ कुरआन का 65 वां सूरा (अध्याय) है। इसमें 12 आयतें हैं।


title: अत-तलाक़

text: इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अत-तलाक़ और प्रसिद्ध किंग फ़हद प्रेस के अनुवाद में सूरा अत्-तलाक़


title: अत-तलाक़

text: इस सूरा का नाम ही अत-तलाक़ नहीं है, बल्कि यह इसकी वार्ता का शीर्षक भी है, क्योंकि इसमें तलाक़ ही के नियमों का उल्लेख हुआ है।


title: अत-तलाक़

text: हज़रत अब्दुल्लाह बिन मसऊद (रजि.) ने स्पष्टतः कहा है और सूरा के विषय के आन्तरिक साक्ष्य से भी यही स्पष्ट होता है कि इसका अवतरण अनिवार्यतः सूरा 2 (बक़रा) की उन आयतों के पश्चात् हुआ है जिनमें तलाक़ के नियम-सम्बन्धी आदेश पहली बार दिए गए हैं। उल्लेखों से मालूम होता है कि जब सूरा बक़रा के आदेशों को समझने में लोग ग़लतियाँ करने लगे और व्यवहारतः भी उनसे ग़लतियाँ होने लगीं, तब अल्लाह ने उनके सुधार के लिए ये नियम-सम्बन्धी आदेश अवतरित किए।


title: अत-तलाक़

text: इस सूरा के नियम-सम्बन्धी आदेशों को समझने के लिए आवश्यक है कि उन निर्देशों को पुनः मन में ताज़ा कर लिया जाए जो तलाक़ और इद्दत के सम्बन्ध में इससे पहले सूरा 2 (बक़रा) आयत 228, 229, 230, 234, सूरा 33 (अहज़ाब) आयत 49 वर्णित हो चुके हैं। इन आयतों में जो नियम निर्धारित किए गए थे, वे ये थे :


title: अत-तलाक़

text: (2) एक या दो तलाक़ देने की स्थिति में इद्त के अन्दर पति को रुजू (अर्थात् बिना निकाह के पुनः दाम्पत्य - सम्बन्ध स्थापित करने) का अधिकार होता है और इद्दत का समय समाप्त होने के पश्चात् वे पुरुष और स्त्री पुनः निकाह करना चाहें तो कर सकते हैं; इसके लिए हलाला की कोई शर्त नहीं है, किन्तु यदि पुरुष तीन तलाक़ दे दे तो इद्दत के भीतर रुजू करने का अधिकार समाप्त हो जाता है और पुनः निकाह भी उस समय तक नहीं हो सकता, जब तक स्त्री का विवाह किसी और पुरुष से न हो जाए और वह अपनी मरज़ी से उसको तलाक़ न दे दे।


title: अत-तलाक़

text: (3) वह स्त्री जिसका पति से शारीरिक सम्बन्ध स्थापित हो चुका हो और जो रजस्वला हो उसकी इद्दत यह है कि उसे तलाक़ के बाद तीन बार हैज़ (मासिक धर्म) आ जाए। एक तलाक़ या दो तलाक़ की स्थिति में इस इद्दत का अर्थ यह है कि स्त्री का अभी तक उस व्यक्ति (पति) से पत्नीत्व का सम्बन्ध पूर्णतः समाप्त नहीं हुआ है। और वह इद्दत के भीतर उससे रुजू कर सकता है। किन्तु यदि पुरुष तीन तलाक़ दे चुका हो तो यह इद्दत रुजू की सम्भावना के लिए नहीं है, बल्कि केवल इसलिए है कि इसके समाप्त होने से पूर्व स्त्री किसी और व्यक्ति से निकाह नहीं कर सकती है।


title: अत-तलाक़

text: (4) वह स्त्री जिसका पति से शारीरिक सम्बन्ध स्थापित न हुआ हो, जिसके हाथ लगाने से पहले ही तलाक़ दे दी जाए, उसके लिए इद्दत नहीं है। वह चाहे तो तलाक़ के बाद तुरन्त निकाह कर सकती है।


title: अत-तलाक़

text: (5) जिस स्त्री का पति मर जाए उसकी इद्दत 4 महिने 10 दिन है। अब यह बात अच्छी तरह समझ लेनी चाहिए कि सूरा तलाक़ इन नियमों में से किसी नियम को निरस्त करने या उसमें संशोधन करने के लिए अवतरित नहीं हुई है, बल्कि दो उद्देश्य के लिए अवतरित हुई है। एक यह कि पुरुष को तलाक़ का जो अधिकार दिया गया है, उसे व्यवहार में लाने के लिए ऐसे बुद्धिमत्तापूर्ण तरीके बताए जाएँ जिनसे यथासम्भव विलगाव की नौबत न आने पाए , क्योंकि ईश्वरीय धर्म-विधान में तलाक़ की गुंजाइश केवल एक अवश्यम्भावी आवश्यकता के रूप में रखी गई है, अन्यथा अल्लाह को यह बात अत्यन्त अप्रिय है कि एक स्त्री और पुरुष के मध्य में जो दाम्पत्य - सम्बन्ध स्थापित हो चुका है, वह फिर कभी टूट जाए। नबी (सल्ल.) का कथन है कि


title: अत-तलाक़

text: दूसरा उद्देश्य यह है कि सूरा 2 (बक़रा) के नियम-सम्बन्धी आदेशों के बाद तदधिक जो समस्याएँ ऐसी रह गई थीं , जो समाधान की प्रतीक्षा में थीं उनका समाधान प्रस्तुत करके इस्लाम के पारिवारिक क़ानून के इस विभाग को पूर्ण कर दिया।


title: अत-तलाक़

text: क़ुरआन की मूल भाषा अरबी से उर्दू अनुवाद "मौलाना मुहम्मद फ़ारूक़ खान", उर्दू से हिंदी "मुहम्मद अहमद" ने किया।


title: ऊर्जा दक्षता ब्यूरो

text: ऊर्जा दक्षता ब्यूरो (Bureau of Energy Efficiency) भारत सरकार की एक एजेन्सी है जिसका लक्ष्य ऊर्जा दक्षता की सेवाओं को संस्थागत रूप देना है ताकि देश के सभी क्षेत्रों में ऊर्जा दक्षता के प्रति जागरूकता उत्पन्न हो। इसका गठन ऊर्जा संरक्षण अधिनियम, २००१ के अन्तर्गत मार्च २००२ में किया गया था और यह यह विद्युत मन्त्रालय के अन्तर्गत कार्य करती है। इस एजेन्सी का कार्य ऐसे कार्यक्रम बनाना है जिनसे भारत में ऊर्जा के संरक्षण और ऊर्जा के उपयोग में दक्षता (एफिसिएन्सी) बढ़ाने में मदद मिले। भारत सरकार का प्रस्ताव है कि सन २०१० के पश्चात भारत में प्रयुक्त कुछ उपकरणों पर ऊर्जा दक्षता ब्यूरो की ऊर्जा-दक्षता-रेटिंग अंकित किया जाना अनिवार्य होगा।


title: ऊर्जा दक्षता ब्यूरो

text: यह ऊर्जा संरक्षण अधिनियम के अंतर्गत सौंपे गए कार्यों को करने के लिए अभिहित उपभोक्ताओं, अभिहित अभिकरणों और अन्य संगठनों के साथ समन्वय करके वर्तमान संसाधनों और अवसंरचना को मान्यता देने, इनकी पहचान करने तथा इस्तेमाल का कार्य करता है।


title: ऊर्जा दक्षता ब्यूरो

text: बीईई विभिन्न उपकरणों की स्टार रेटिंग आकलन के लिए मानकों और लेबल सेटिंग के कार्य में निरंतर अग्रसर रहती है। वह परीक्षण और प्रमाणीकरण प्रक्रियाओं का विकास और परीक्षण सुविधाओं को बढ़ावा देने के लिए निरन्तर कार्यशील रहती है। वह उपकरणों के सभी प्रकार के परीक्षण और प्रमाणन प्रक्रियाओं को परिभाषित करने का कार्य करती है। निर्माता जब भी कोई नया मॉडल का निर्माण करता हैं, वह यह जरूर चाहता है की उसका उत्पाद अवश्य प्रमाणित हो जाए। वे बीईई द्वारा डिजाइन प्रक्रियाओं के अनुसार अपने उपकरणों का परीक्षण करने के उपरान्त, प्राप्त आंकड़ों के साथ स्टार प्रमाण पत्र के लिए आवेदन करते हैं। परीक्षण के आंकड़ों के आधार पर बीईई इन उपकरणों के लिए एक स्टार रेटिंग प्रदान करता है। बीईई समय-समय पर मानकों और प्रमाणीकरण प्रक्रियाओं को परिष्कृत भी करता रहता है।


title: ऊर्जा दक्षता ब्यूरो

text: चिलर (Chiller) एक मशीन है जो वाष्प-संपीडन (vapour-compression) या अवशोषण प्रशीतन चक्र (absorption refrigeration cycle) के माध्यम से द्रव से गर्मी को हटा देती है। इसका व्यापक उपयोग भवनों में अंतर्निहित जगह के वातानुकूलन के लिए तथा औद्योगिक प्रक्रियाओं से जुड़े शीतलन में किया जाता है।


title: ऊर्जा दक्षता ब्यूरो

text: वाणिज्यिक भवनों में 40 प्रतिशत से भी अधिक ऊर्जा की खपत चिलर ही करते हैं, इसलिए चिलर को ऊर्जा गहन प्रणाली माना जाता है। इसे ध्यान में रखते हुए चिलर ऊर्जा की खपत को कम करना और इसके इस्तेमाल करने वालों के बीच जागरूकता पैदा करना आवश्यक है, ताकि लोग कम ऊर्जा खपत वाले चिलर का इस्तेमाल करने की ओर अग्रसर हो सकें। अतः भारत सरकार के ऊर्जा मंत्रालय ने देश भर में कम ऊर्जा खपत वाली चिलर प्रणालियाँ लगाने को प्रोत्साहित करने के उद्देश्य से 'चिलर स्टार लेबलिंग' कार्यक्रम की शुरुआत की है जिसे ऊर्जा दक्षता ब्यूरो (BEE) ने तैयार किया है।


title: ऊर्जा दक्षता ब्यूरो

text: इस कार्यक्रम के तहत इनके द्वारा ऊर्जा की खपत करने की दृष्टि से इन्हें स्टार रेटिंग प्रदान करने की परिकल्पना की गई है। आरम्भ में इस कार्यक्रम को स्वैच्छिक आधार पर शुरू किया गया है जो 31 दिसम्बर, 2020 तक मान्य रहेगा। बीईई ने इस पहल के तहत आसान एवं त्वरित स्वीकृति के लिये एक ऑनलाइन पंजीकरण प्लेटफॉर्म विकसित किया है। चिलर उपकरण की उपयुक्त स्टार रेटिंग से लाभ उठाने के लिये निर्माता ऑनलाइन पंजीकरण करा सकते हैं।


title: ऊर्जा दक्षता ब्यूरो

text: नामित एजेंसियों से प्राप्त परीक्षण प्रमाण-पत्र के साथ-साथ बीईई की ओर से निर्धारित सत्यापन हो जाने के बाद स्टार लेबल प्रदान किया जाता है जो 1 से लेकर 5 तक की संख्या है। '5 स्टार' प्राप्त करने वाले उपकरण को सबसे कम ऊर्जा खपत वाला (सबसे दक्ष) चिलर माना जाएगा।


title: ऊर्जा दक्षता ब्यूरो

text: जलवायु परिवर्तन से संबंधित प्रतिबद्धताओं को पूरा करने के लिए ऊर्जा दक्षता ब्यूरो तथा ऊर्जा दक्ष अर्थव्यवस्था हेतु गठबंधन (AEEE) ने मिलकर 1 अगस्त, 2018 को भारत का पहला 'राज्य ऊर्जा दक्षता तैयारी सूचकांक' (State Energy Efficeiency Preparedness Index / SEEPI) जारी किया। यह राज्य ऊर्जा दक्षता तैयारी सूचकांक का पहला संस्करण है।यह सूचकांक देश के सभी राज्यों में ऊर्जा उत्सर्जन के प्रबंधन में होने वाली प्रगति की निगरानी करने, इस दिशा में राज्यों के बीच प्रतिस्पर्द्धा को प्रोत्साहित करने और कार्यक्रम कार्यान्वयन में सहायता प्रदान करेगा। ऊर्जा दक्षता सूचकांक इमारतों, उद्योगों, नगरपालिकाओं, परिवहन, कृषि और बिजली वितरण कंपनियों जैसे क्षेत्रों के 63 संकेतकों पर आधारित है।


title: ऊर्जा दक्षता ब्यूरो

text: ये संकेतक नीति और विनियमन, वित्तपोषण तंत्र, संस्थागत क्षमता, ऊर्जा दक्षता उपायों को अपनाने और ऊर्जा बचत प्राप्त करने जैसे मानकों पर आधारित हैं। बीईई के अनुसार, ऊर्जा दक्षता प्राप्त करके भारत 500 बिलियन यूनिट ऊर्जा की बचत कर सकता है और 2030 तक 100 गीगावाट बिजली क्षमता की आवश्यकता को कम कर सकती है। इससे कार्बन डाइऑक्साइड उत्सर्जन में लगभग 557 मिलियन टन की कमी हो सकती है। इसके अन्य मापकों में विद्युत वाहनों (EVs) के माध्यम से भारत के विकास की गतिशीलता को फिर से परिभाषित करना तथा विद्युत उपकरणों, मोटरों, कृषि पम्पों तथा ट्रैक्टरों और यहां तक कि भवनों की ऊर्जा दक्षता में सुधार लाना शामिल है।


title: स्पाइडर-मैन: फार फ्रॉम होम

text: स्पाइडर-मैन: फार फ्रॉम होम मार्वल कॉमिक्स के चरित्र स्पाइडर-मैन पर आधारित २०१९ की एक अमेरिकी सुपरहीरो फिल्म है, जो कोलंबिया पिक्चर्स और मार्वल स्टूडियो द्वारा सह-निर्मित और सोनी पिक्चर्स रिलीज़िंग द्वारा वितरित की गई है। यह मार्वल सिनेमैटिक यूनिवर्स (एमसीयू) में तेईसवीं फिल्म है, और २०१७ में आयी की अगली कड़ी है। फिल्म का निर्देशन जॉन वॉट्स द्वारा किया गया है, और क्रिस मैक्केना तथा एरिक सोमर्स द्वारा इसकी पटकथा लिखी गयी है। टॉम हॉलैंड, सैम्युल एल॰ जैक्सन, ज़ैंडेया, कोबी स्मल्डर्स, जॉन फेवरोऊ, जे॰ बी॰ स्मूव, जैकब बैटलॉन, मार्टिन स्टार, मैरिसा टोमेई, और जेक जिलएनहॉल इत्यादि ने फ़िल्म में मुख्य भूमिकाएं निभाई हैं। स्पाइडर-मैन: फार फ्रॉम होम में, यूरोप की एक स्कूल यात्रा पर गए पीटर पार्कर को निक फ्यूरी और मिस्टीरियो द्वारा दूसरे आयाम से तात्कालिक खतरों का सामना करने के लिए भर्ती किया जाता है।


title: स्पाइडर-मैन: फार फ्रॉम होम

text: अक्टूबर २०१६ तक, की अगली कड़ी के लिए चर्चा शुरू हो गई थी, और साल के अंत से पहले-पहले फिल्म की रिलीज तिथि भी तय कर ली गई थी। जुलाई २०१७ में हॉलैंड तथा वॉट्स की वापसी की पुष्टि हुई, और उस साल के अंत तक लेखकों ने भी फिल्म में लौटने की पुष्टि की। २०१८ में, जैक्सन और जिलएनहॉल क्रमशः फ़्यूरी और मिस्टीरियो के रूप में कलाकारों के दल में शामिल हो गए। हॉलैंड ने फिल्मांकन शुरू होने से पहले ही सीक्वल के शीर्षक का खुलासा कर दिया था; फिल्मांकन जुलाई २०१८ में शुरू हुआ और इंग्लैंड, चेक गणराज्य, इटली और न्यूयॉर्क महानगरीय क्षेत्र में हुआ। अक्टूबर २०१८ में फिल्मांकन समाप्त हो गया। अप्रैल २०१९ में की रिलीज से पहले, के लिए फिल्म के मार्केटिंग अभियान ने उसकी कहानी का खुलासा करने से बचने का प्रयास किया।


title: स्पाइडर-मैन: फार फ्रॉम होम

text: स्पाइडर-मैन: फार फ्रॉम होम का प्रीमियर २६ जून २०१९ को हॉलीवुड में हुआ था, और ३ जुलाई २०१९ को इसे संयुक्त राज्य अमेरिका में ३डी और आईमैक्स प्रारूपों में जारी कर दिया गया। इसे आलोचकों से सकारात्मक समीक्षाऐं मिली, जिन्होंने इसे "मज़ेदार और संतोषजनक सीक्वल" कहा और कलाकारों, विशेष रूप से हॉलैंड और जिलएनहॉल के अभिनय की प्रशंसा की। फिल्म ने अभी तक दुनिया भर में ६२२ मिलियन डॉलर की कमाई कर ली है।


title: स्पाइडर-मैन: फार फ्रॉम होम

text: मेक्सिको के इस्टेंको नगर में, निक फ्यूरी और मारिया हिल एक अप्राकृतिक तूफान की जाँच करते हैं जिसके बाद उनका सामना अर्थ एलिमेंटल से होता है। एक सुपरपावर वाला आदमी, क्वेंटिन बेक, उस एलिमेंटल से लड़ने के लिए आता है। न्यूयॉर्क नगर में, मिडटाउन स्कूल ऑफ साइंस एंड टेक्नोलॉजी आठ महीने पहले "द ब्लिप" में पुनर्जीवित हुए छात्रों को समायोजित करने के लिए अपने शैक्षणिक वर्ष को फिर से शुरू करता है। स्कूल यूरोप में दो सप्ताह की ग्रीष्मकालीन यात्रा का आयोजन करता है, जहां पीटर पार्कर, जो अभी भी टोनी स्टार्क की मृत्यु से विचलित है, अपनी सहपाठी एमजे के लिए अपनी भावनाओं को कबूल करने, और "हीरोगिरी" से बचने के लिए जाने की योजना बनाता है। अपनी चाची मे द्वारा बेघर लोगों के लिए समन्वित एक फंडराइज़र में, पार्कर हैप्पी होगन से मिलता है, जो उसे बताता है कि, निक फ्यूरी उसके साथ संपर्क करेगा, लेकिन पार्कर फ्यूरी की कॉल को अनदेखा कर देता है। स्टार्क के बारे में सवालों से परेशान पार्कर घर से निकल जाता है।


title: स्पाइडर-मैन: फार फ्रॉम होम

text: वेनिस में पहुंची स्कूल यात्रा के दौरान, पार्कर और उसके दोस्त भी उन लोगों में होते हैं, जिन पर वाटर एलिमेंटल शहर पर कहर बरपाने से पहले हमला कर देता है। तभी बेक वहां आ पहुँचता है, और उस जीव को नष्ट कर देता है, जबकि पार्कर उसकी मदद करने का प्रयास करता है। फ्यूरी फिर पार्कर से मिलता है, और उसे स्टार्क का बनाया एक चश्मा देता है, जो उसके उत्तराधिकारी के लिए है। यह चश्मा कृत्रिम बुद्धिमत्ता ई॰डी॰आई॰टी॰एच॰ से सुसज्जित हैं, जिसमें स्टार्क इंडस्ट्रीज के सभी डेटाबेस तक पहुँच है, और एक बड़े ऑर्बिटल हथियार की आपूर्ति की आज्ञा है। बेक उन्हें बताता है कि वह मल्टीवर्स में स्थित कई आयामों में से एक से है, और एलिमेंटल्स ने उसके पूरे परिवार को मार दिया है। पार्कर फ्यूरी की हथियार उठाने की मांग को अस्वीकार कर अपनी कक्षा में फिर से शामिल हो जाता है, लेकिन फ्यूरी उसकी स्कूल यात्रा के कार्यक्रम को प्राग की ओर पुनर्निर्देर्देशित कर देता है, जहां फायर एलिमेंटल के हमला करने का अंदेशा होता है। एलिमेंटल एक कार्निवल में दिखाई देता है, जहाँ बेक और पार्कर उसे नष्ट कर देते हैं। फ्यूरी और हिल एक नई सुपर हीरो टीम के गठन पर चर्चा करने के लिए पार्कर और बेक को बर्लिन आमंत्रित करते हैं, और पार्कर बैक को स्टार्क का उत्तराधिकारी होने के योग्य मानते हुए उसे ई॰डी॰आई॰टी॰एच॰ चश्मा दे देता है। तब इस बात का खुलासा होता है कि बेक वास्तव में स्टार्क इंडस्ट्रीज में एक होलोग्राफिक-इलूशन विशेषज्ञ था, जिसे उसके अस्थिर स्वभाव के कारण निकाल दिया गया था, और वह अब असंतुष्ट पूर्व-स्टार्क कर्मचारियों की एक टीम का नेतृत्व कर रहा है। बेक ही विलियम गाइटर रीवा द्वारा बनाए गए उन्नत प्रोजेक्टर ड्रोन का उपयोग कर सभी एलिमेंटल हमले कर रहा था।


title: स्पाइडर-मैन: फार फ्रॉम होम

text: एमजे पता लगा लेती है कि पार्कर ही स्पाइडर-मैन है। उन दोनों को ये भी पता चलता है कि कार्निवल लड़ाई के दौरान एमजे को जिस मलबे का एक टुकड़ा मिला था, वह एक ऐसा प्रोजेक्टर है, जो एयर एलिमेंटल का इलूशन प्रस्तुत करता है, जिससे दोनों इस नतीजे पे पहुंचते हैं कि बेक एक जालसाज़ है। एक और इलूशन की तैयारी के दौरान, बेक को भी पता चलता है कि एमजे के पास उसके धोखे का सबूत है। पार्कर बर्लिन की यात्रा करता है, और फ्यूरी से मिलता है, यह जानने के लिए कि जिससे वह मिल रहा है, वह वास्तव में बेक द्वारा बनाया गया इलूशन है। वह कई इलूशनों से लड़ता है, और अंततः, एक ट्रेन की चपेट में आ जाता है। पार्कर बच तो जाता है, लेकिन वह बुरी तरह घायल हो कर ट्रेन की कार में बेहोश गिर जाता है। जब उसे होश आता है, वह स्वयं को नीदरलैंड की एक जेल सेल में पाता है। पार्कर जेल से भाग निकलता है, और होगन से संपर्क करता है, जो उसे लंदन ले जाता है, और स्टार्क द्वारा पीछे छोड़ी गई एक सूट-निर्माण मशीन का खुलासा करता है, जिसका उपयोग पार्कर एक स्वनिर्धारित पोशाक का संश्लेषण करने के लिए करता है। लंदन में, बेक सभी एलिमेंटल्स का फ्यूज़न तैयार करता है, और एमजे के साथ-साथ किसी भी अन्य व्यक्ति को मारने की कोशिश में हमला कर देता है, जिन्हें उसके बारे में पता हो। पार्कर उसके इलूशन को तोड़कर ईडीआईटीएचएच पर नियंत्रण हासिल करता है, और बेक को हरा देता है, जो अपने खुद के ड्रोन की बंदूक की गोली से मर जाता है। रीवा ड्रोन फ़ाइलों और रिकॉर्डिंग के साथ भाग जाता है, जबकि पार्कर न्यूयॉर्क नगर लौट जाता है और एमजे के साथ अपने संबंधों की शुरुआत करता है।


title: स्पाइडर-मैन: फार फ्रॉम होम

text: एक मध्य-क्रेडिट दृश्य में, डेलीबगल.नेट का रिपोर्टर जे॰ जोनाह जेमसन एलीमेंटल हमलों के लिए स्पाइडर-मैन को दोषी ठहराता है, और बेक द्वारा फिल्माया और रिकॉर्ड किया गया घटना का फ़र्ज़ी फुटेज प्रसारित करता है, जिसमें उसने पार्कर को उसकी मृत्यु के लिए दोषी ठहराया है, और स्पाइडर-मैन की गुप्त पहचान का दुनिया के सामने खुलासा कर देता है। पोस्ट-क्रेडिट दृश्य में, यह खुलासा होता है कि स्क्रल टालोस और उसकी पत्नी सोरेन पूरे समय फ्यूरी और हिल के रूप में रह रहे थे, और यह सब वे वास्तविक फ्यूरी के निर्देशानुसार कर रहे थे, जो एक स्क्रल स्पेसशिप को कमांड करता नज़र आता है।


title: स्पाइडर-मैन: फार फ्रॉम होम

text: कई अन्य अभिनेताओं ने होमकमिंग से अपनी भूमिकाएं दोहराईं, जिसमें टोनी रेवोलोरी पार्कर के सहपाठी और प्रतिद्वंद्वी यूजीन "फ्लैश" थॉम्पसन के रूप में, और ऐंगूरी राइस पार्कर की सहपाठी और नेड की गर्लफ्रेंड बैटी ब्रांट के रूप में शामिल थे। हेम्की मडेरा ने एक स्थानीय दुकान के मालिक मिस्टर डेलमार के रूप में अभिनय किया, हालांकि उनके दृश्यों को अंतिम फिल्म से काट दिया गया, और एक छोटी फिल्म के लिए फिर से तैयार किया गया जिसे फिल्म की ब्लू-रे रिलीज के हिस्से के रूप में शामिल किया जाएगा। पीटर बिलिंग्सले, विलियम गिंटेर रीवा के रूप में दिखाई दिए, पिछली एमसीयू फिल्म आयरन मैन से एक वैज्ञानिक के रूप में अपनी भूमिका को दोहराते हुए, जो पहले ओबेडिया स्टेन के लिए काम किया करता था और अब बेक के लिए काम करता है। जेफ़ ब्रिज्स और रॉबर्ट डॉनी जुनियर भी क्रमशः स्टेन और टोनी स्टार्क के रूप में नज़र आये; उनके दृश्यों को आयरन मैन और से अभिलेखीय फुटेज का उपयोग कर बनाया गया था। डाउनी, क्रिस इवांस, स्कारलेट जोहानसन और पॉल बेटनी के क्रमशः स्टार्क, स्टीव राॅजर्स, नताशा रोमनॉफ और विजन के रूप में पिछली एमसीयू फिल्मों से लिये गए चित्र भी फिल्म की शुरुआत में "मेमोरियम" सेगमेंट के हिस्से के रूप में दर्शाये गए।


title: स्पाइडर-मैन: फार फ्रॉम होम

text: एलीमेंटल चरित्रों को स्पाइडर-मैन कॉमिक बुक के खलनायक हाइड्रो-मैन (जिसे वाटर एलीमेंटल के रूप में लेबल किया गया था, और मार्केटिंग में "हाइड्रो-मैन" के नाम से जाना जाता है), सैंडमैन (जिसे अर्थ एलिमेंटल के रूप में लेबल किया गया), साइक्लोन (जिसे एयर एलिमेंटल के रूप में लेबल किया गया था), और मॉल्टन मैन (जिसे फायर एलिमेंटल के रूप में लेबल किया गया था, और मार्केटिंग में "मॉल्टन मैन" नाम दिया गया था) के तर्ज़ पर बनाया गया था, और फिल्म में दृश्य प्रभाव के माध्यम से चित्रित किया गया।


title: स्पाइडर-मैन: फार फ्रॉम होम

text: इसके अतिरिक्त, नुमान एसर ने फ्यूरी के सहयोगी दिमित्री सिमरदीयकोव, और रेमी हैई ने एक लोकप्रिय छात्र ब्रैड डेविस की भूमिका निभाई, जिसे पार्कर एमजे के स्नेह के लिए प्रतियोगी के रूप में देखता है। जैक बैरक ने पार्कर के नए सहपाठियों में से एक जैक को चित्रित किया, जबकि ओली हिल को एक अज्ञात भूमिका में रखा गया था, जिसे अंतिम फिल्म से काट दिया गया। बराक की भूमिका ने उन्हें एमसीयू में पहला खुलेआम ट्रांसजेंडर अभिनेता बना दिया। जे॰ के॰ सिमन्स, डेलीबगल.नेट के रिपोर्टर जे॰ जोनाह जेमसन के रूप में मिड-क्रेडिट दृश्य में दिखाई देते हैं, उन्होंने सैम राइमी की स्पाइडर-मैन फिल्म त्रयी में इसी चरित्र के एक अलग अवतार की भूमिका निभायी थी। ऐसा पहली बार हुआ, जब एक एमसीयू चरित्र को उसी अभिनेता के द्वारा चित्रित किया गया है, जिसने इससे पहले गैर-एमसीयू फिल्म में भी उक्त चरित्र को चित्रित किया हो। बेन मेंडेलसोहन और शेरोन बिलन ने क्रमशः स्क्रल टालोस और सोरेन की भूमिका निभाई है, जिन्होंने कैप्टन मार्वल से उनकी भूमिका को दोहराते हुए पोस्ट-क्रेडिट दृश्य में यह खुलासा किया है कि वे पूरी फिल्म में शुरू से ही फ्यूरी और हिल का प्रतिरूपण कर रहे थे; दोनों कलाकारों को आधिकारिक तौर पर भूमिका का श्रेय नहीं दिया गया।


title: स्पाइडर-मैन: फार फ्रॉम होम

text: जून २०१६ में, सोनी पिक्चर्स के चेयरमैन टॉम रोथमैन ने कहा कि सोनी और मार्वल स्टूडियो (२०१७) के बाद भविष्य में और स्पाइडर मैन फिल्में बनाने के लिए प्रतिबद्ध थे। अगले महीने, मार्वल स्टूडियो के अध्यक्ष केविन फाइगी ने कहा कि यदि अतिरिक्त फिल्में बनाई जाती हैं, तो कंपनी का प्रारंभिक विचार हैरी पॉटर फिल्म शृंखला के मॉडल का पालन करने का था, अर्थात प्रत्येक फिल्म में स्कूल का एक नया वर्ष दिखाया जाए, और दूसरी फिल्म में पीटर पार्कर को हाई स्कूल के जूनियर वर्ष के विद्यार्थी के तौर पर दर्शाया जाए। स्पाइडर-मैन अभिनेता टॉम हॉलैंड के अनुसार, जिन्हें होमकमिंग सहित तीन स्पाइडर-मैन फिल्मों के लिए साइन किया गया था, अक्टूबर २०१६ तक दूसरी फिल्म के लिए चर्चाऐं शुरू हो गई थी, जिनमें एक विषय यह भी था कि फिल्म में किस विलेन को दिखाया जाए। दिसंबर में, होमकमिंग के पहले ट्रेलर की सफल रिलीज़ के बाद, सोनी ने ५ जुलाई २०१९ तक फिल्म की अगली कड़ी को रिलीज़ करने की बात कही। सोनी के इस आग्रह ने, कि सीक्वल को २०१९ में ही रिलीज़ किया जाए, स्पाइडर मैन के चरित्र को गोपनीय रखने की मार्वल की योजनाओं को जटिल बना दिया, क्योंकि चरित्र को (२०१८) के अंत में मार दिया जाना था, और अप्रैल २०१९ में से पहले पुनर्जीवित नहीं किया जाना था।


title: स्पाइडर-मैन: फार फ्रॉम होम

text: जून २०१७ में सोनी को फिल्म में एक और मार्वल स्टूडियोज-नियंत्रित चरित्र का उपयोग होने का पता चला, जैसा कि होमकमिंग में आयरन मैन का किया गया था। फाइगी ने कहा कि मार्वल और सोनी फिल्म के लिए "बस हमारी योजनाओं को ठोस बनाना शुरू कर रहे थे", और महसूस किया कि और में स्पाइडर-मैन की उपस्थिति ने "उसे उस समय एक बिलकुल नए सिनेमाई ब्रह्मांड में लॉन्च किया", बिलकुल वैसे जैसे कि (२०१६) ने "होमकमिंग के बारे में सब कुछ बता दिया था।" मार्वल और सोनी दोनों ही होमकमिंग के निर्देशक जॉन वॉट्स को अगली कड़ी में लेने के लिए उत्सुक थे, फाइगी ने कहा कि "यही उनका इरादा है" और पास्कल ने कहा कि "वे पागल ही होंगे [उन्हें नहीं]" लौटने को कहने पर। वॉट्स ने भी टिप्पणी की कि उन्हें दो फिल्मों के लिए साइन किया गया था। इसके अतिरिक्त, फाइगी ने उल्लेख किया कि फिल्म को होमकमिंग की ही तरह का शीर्षक दिया जाएगा - एक उपशीर्षक का उपयोग करके, और शीर्षक में "२" का प्रयोग नहीं होगा। उन्होंने यह भी कहा कि फिल्मांकन के अप्रैल या मई २०१८ में शुरू होने की उम्मीद थी। बिलकुल होमकमिंग की ही तरह, फाइगी ने कहा कि इस फिल्म का खलनायक भी अभी तक किसी पिछली फिल्म में देखा नहीं गया होगा। जुलाई २०१७ तक, वॉट्स के अगली कड़ी के लिए लौटने के बारे में स्टूडियो के साथ बातचीत जारी थी, और मैरिसा टोमेई ने भी पिछली फिल्म से अपनी आंट मे की भूमिका को फिर से दोहराने में रुचि व्यक्त की।


title: स्पाइडर-मैन: फार फ्रॉम होम

text: पास्कल ने कहा कि फिल्म के समापन के "कुछ मिनट" बाद शुरू होगी। फिल्म में समय की एक विशिष्ट मात्रा नहीं बताई गई है, लेकिन वाट्स ने महसूस किया कि एंडगेम के बाद यह "लगभग तुरंत" था। इसे देखते हुए, वॉट्स ने इसे फार फ्रॉम होम टीम के लिए "एक मजेदार रचनात्मक चुनौती" के रूप में महसूस किया, जिससे उन्हें एंडगेम के कई अनुत्तरित प्रश्नों से निपटने में मदद मिलेगी। वॉट्स ने आगे जोड़ा कि वह ऐसी "फिल्म बनाना चाहते हैं, जो उस दुनिया में है, और उसकी कहानियों से निपटती है, लेकिन है फिर भी [एक] मजेदार स्पाइडर-मैन फिल्म।" उदाहरण के लिए, नेड, एमजे, और फ्लैश सभी पार्कर के साथ की घटनाओं के दौरान राख में बदल गए थे, जबकि उनके कुछ सहपाठी नहीं बदले और वे अब इनसे पांच साल बड़े हैं। वाट्स ने इस स्थिति की तुलना फिल्म फ़्लाइट ऑफ़ द नेविगेटर (१९८६) से की, और इसे "वास्तव में अजीब ... लेकिन ... कुछ ऐसा जिसके साथ बहुत मज़ा आ सकता है" बताया।


title: स्पाइडर-मैन: फार फ्रॉम होम

text: अगस्त २०१७ के अंत में, जब फिल्म प्री-प्रोडक्शन चरण में प्रवेश कर रही थी, क्रिस मैक्केना तथा एरिक सोमर्स, होमकमिंग के लेखकों में से दो, सीक्वल में वापसी के लिए अंतिम बातचीत में थे। अक्टूबर २०१७ की शुरुआत में, जैकब बैटलॉन ने पुष्टि की कि वे फिल्म में नेड की अपनी भूमिका को फिर से दोहराएंगे। दिसंबर २०१७ में, फाइगी ने पुष्टि की कि वॉट्स अगली कड़ी का निर्देशन करने के लिए लौट रहे हैं। फरवरी २०१८ तक, ज़ेंडेया के सीक्वल में वापसी करने की उम्मीद थी, जिन्होंने होमकमिंग में मिशेल / एमजे की भूमिका निभाई थी। अप्रैल के अंत तक, फिल्मांकन जुलाई २०१८ की शुरुआत में शुरू होने की योजना थी, फाइगी ने कहा कि फिल्मांकन पहली फिल्म की तरह ही अटलांटा के बजाय लंदन में होगा। फाइगी ने बताया कि इसके पीछे एक कारण यह था कि फिल्म का अधिकांश भाग न्यूयॉर्क नगर के बाहर, दुनिया भर में बिताया जाएगा।


title: स्पाइडर-मैन: फार फ्रॉम होम

text: एक महीने बाद, जेक जिलएनहॉल के साथ मिस्टीरियो की भूमिका को निभाने के लिए बातचीत शुरू हुई, जबकि टोमेई और माइकल कीटन के मे और एड्रियन टॉम्स / वल्चर की अपनी संबंधित भूमिकाओं को पुन: दोहराने की पुष्टि की गई; मैक्केना और सोमर्स की भी फिल्म के पटकथा लेखक के रूप में पुष्टि की गई थी। वॉट्स ने बाद में बताया कि कीटन और लॉरा हैरियर इस फिल्म में दिखाई नहीं देंगे। जून २०१८ के अंत में, हॉलैंड ने फिल्म के शीर्षक, "स्पाइडर-मैन: फार फ्रॉम होम" का खुलासा कर दिया, और जिलएनहॉल की कास्टिंग की पुष्टि हुई। फाइगी ने बताया कि उन्होंने फिल्मांकन शुरू होने के बाद शीर्षक के लीक होने की संभावना के कारण इस तरह से शीर्षक प्रकट करने का फैसला किया। उन्होंने शीर्षक की तुलना "स्पाइडर-मैन: होमकमिंग" से की, जो "वैकल्पिक अर्थों से भरा हुआ है", और उसमें से "होम" का उपयोग जारी रखा; उन्होंने ये भी बताया कि फिल्म पार्कर और उनके दोस्तों की गर्मियों की छुट्टी पर यूरोप जाने पर केंद्रित है, न्यूयॉर्क के उनके "घर से दूर"।


title: स्पाइडर-मैन: फार फ्रॉम होम

text: प्रिंसिपल फोटोग्राफी २ जुलाई २०१८ को मैथ्यू जे॰ लॉयड के फोटोग्राफी के निदेशक के रूप में कार्य करते हुए, "फॉल ऑफ जॉर्ज" के कार्यात्मक शीर्षक तहत, इंग्लैंड के हर्टफ़र्डशायर में शुरू हुई। पूर्वी लंदन, और लंदन स्टैनस्टेड हवाई अड्डे सहित लंदन के कई स्थानों में भी फिल्मांकन हुआ। स्टूडियो का काम इंग्लैंड के वॉटफ़र्ड के पास स्थित लीव्सडेन स्टूडियो में हुआ, जहाँ स्टूडियो के बैकलैट्स में से एक पर वेनिस का एक सेट बनाया गया था। फिल्मांकन की शुरुआत के कुछ समय बाद, सेट पर ली गई तस्वीरों से पता चला कि हेमी मैडेरा एक स्थानीय दुकान के मालिक मिस्टर डेलमार के रूप में अपनी भूमिका को फिर से निभाएंगे, और जे॰ बी॰ स्मूव और नुमान एसर भी कलाकारों के दल में शामिल हो गए हैं। अगस्त की शुरुआत में, सैम्युल एल॰ जैक्सन और कोबी स्मल्डर्स के भी फिल्म में दिखाई देने की पुष्टि की गई थी, जो एमसीयू की पिछली फिल्मों से निक फ्यूरी और मारिया हिल की अपनी भूमिकाओं को दोहराएंगे, और महीने के अंत तक रेमी हैई भी कलाकारों के दल में शामिल हुए। सितंबर में चेक गणराज्य में प्राग और लिबेरेक में फिल्मांकन हुआ, और महीने के अंत तक वेनिस पहुँच गया। फिल्मांकन अक्टूबर में न्यूयॉर्क नगर और न्यूर्क, न्यू जर्सी में चला गया, जहाँ इसने कार्यात्मक शीर्षक "बॉस्को" का प्रयोग किया - स्थलों में मैडीसन स्क्वायर गार्डन, पेन स्टेशन, और न्यूर्क लिबर्टी इंटरनेशनल एयरपोर्ट के आसपास के क्षेत्र शामिल थे। फिल्मांकन १६ अक्टूबर २०१८ को समाप्त हो गया।


title: स्पाइडर-मैन: फार फ्रॉम होम

text: अक्टूबर २०१८ के अंत में, सोनी पिक्चर्स आईमैक्स कॉरपोरेशन के साथ आईमैक्स प्रारूप में अपनी फिल्मों को रिलीज़ करने के लिए एक नए बहु-फिल्म समझौते पर पहुंची, जिसमें फ़ार फ्रॉम होम भी शामिल थी। दिसंबर २०१८ में सोनी के सीसीएक्सपी ब्राजील पैनल में, यह पता चला था कि एलिमेंटल भी फिल्म में दिखाई देंगे। प्रत्येक एलिमेंटल किसी न किसी स्पाइडर-मैन खलनायक से प्रेरित है, जैसे कि वाटर एलिमेंटल हाइड्रो-मैन से और फायर एलिमेंटल मॉल्टन मैन से, लेकिन उन्हें इन नामों से नहीं बुलाया जाता है। मार्टिन स्टार को अगले महीने होमकमिंग से मिस्टर हैरिंगटन के रूप में उनकी भूमिका को पुन: दोहराने की पुष्टि हुई। अप्रैल २०१९ में, सोनी ने फिल्म की रिलीज़ की तारीख २ जुलाई २०१९ तक घटा दी। इसके अतिरिक्त, शंघाई में एक प्रशंसक कार्यक्रम में का प्रचार करते हुए, फाइगी ने कहा कि फार फ्रॉम होम एमसीयू के तीसरे चरण की अंतिम फिल्म होगी; इससे पहले यह माना जा रहा था कि एंडगेम के साथ फेज थ्री के समापन के बाद इस फिल्म के साथ फेज चार की शुरुआत होगी। अप्रैल में ही, जैक्सन फिल्म के लिए रीशूट के काम के लिए दोबारा लौटे। जून २०१९ में पोस्ट-प्रोडक्शन का काम समाप्त हुआ।


title: स्पाइडर-मैन: फार फ्रॉम होम

text: फिल्म के लिए दृश्य प्रभाव फ्रेमस्टोर, इंडस्ट्रियल लाइट एंड मैजिक, इमेज इंजन, सोनी पिक्चर्स इमेजवर्क्स, लूमा पिक्चर्स, राइजिंग सन पिक्चर्स, स्कैनलाइन वीएफएक्स, टेरिटरी स्टूडियो और मेथड स्टूडियो द्वारा प्रदान किए गए हैं।


title: स्पाइडर-मैन: फार फ्रॉम होम

text: अक्टूबर २०१८ में फिल्म के संगीतकार माइकल जकीनो की फार फ्रॉम होम में संगीत देने के लिए लौटने की पुष्टि हुई। होमकमिंग के अतिरिक्त जकीनो मार्वल की २०१६ की फिल्म डॉक्टर स्ट्रेंज के लिए भी संगीत दे चुके हैं। फिल्म के पार्श्व संगीत में १९६० के दशक की एनिमेटेड स्पाइडर मैन श्रृंखला के थीम गीत का एक इंस्ट्रुमेंटल संस्करण शामिल है, लेकिन पहली फिल्म के विपरीत, इस गाने को फिल्म के शुरुआती दृश्य में व्हिटनी ह्यूस्टन के "आई विल ऑलवेज लव यू" के साथ मार्वल स्टूडियोज के लोगो के संगीत के रूप में बदल दिया गया है। मार्सेला लाइफेरोवा का गीत "सिंको" (१९७४) भी फिल्म में प्रयोग किया गया है; यह ऑस्ट्रिया में आल्प्स के बीच बस की सवारी के दौरान बजता है। २८ जून २०१९ को सोनी क्लासिकल द्वारा फ़िल्म की संगीत एल्बम जारी की गयी थी।


title: स्पाइडर-मैन: फार फ्रॉम होम

text: के अंत में पार्कर के मरने और से पहले पुनर्जीवित न होने के कारण, आईओ९ के जर्मेन ल्युसियर ने कहा कि सोनी को या तो इस फिल्म की मार्केटिंग रिलीज़ से केवल दो महीने पहले शुरू करनी होगी, या सामान्य दर्शकों के लिए इस तथ्य को बिगाड़ देना होगा कि पार्कर फिर से जीवित हो गया है, जिन्हें तब तक यह नहीं पता कि यह अगली अवेंजर्स फिल्म में होगा। ल्युसियर ने सुझाव दिया कि उपरोक्त में से दूसरा दृष्टिकोण अपनाया जाए, जबकि सोनी के एक प्रतिनिधि ने कहा कि स्टूडियो मार्वल के साथ "स्पाइडर-मैन रणनीति का पता लगाने" के लिए काम करेगा।


title: स्पाइडर-मैन: फार फ्रॉम होम

text: स्पाइडर-मैन: फार फ्रॉम होम का पहला ट्रेलर ८ दिसंबर २०१८ को सोनी के सीसीएक्सपी ब्राज़ील पैनल में दिखाया गया था, जिसमें हॉलैंड और जिलेनहॉल फिल्म के प्रचार के लिए उपस्थित थे। फुटेज ने इन्फिनिटी वॉर या एंडगेम की घटनाओं को स्वीकार नहीं किया, और कोलाइडर के स्टीवन वेनट्रॉब ने इसे केवल "स्पाइडर-मैन ब्रह्मांड" की निरंतरता के रूप में वर्णित किया। पहला ट्रेलर १५ जनवरी २०१९ को सार्वजनिक रूप से जारी किया गया; हॉलैंड द्वारा इसे अपने इंस्टाग्राम अकाउंट पर इसे अपलोड किया गया था। ट्रेलर का दूसरा, अंतर्राष्ट्रीय संस्करण भी जारी किया गया, जिसमें मूल से थोड़े अंतर थे। वॉक्स के एलेक्स अबाद-सांतोस ने महसूस किया कि ट्रेलर "एक जिज्ञासु समय पर पहुंचा", क्योंकि आखिरी बार पार्कर को तब देखा गया था, जब इन्फिनिटी वॉर में उसकी मृत्यु हो गई थी। अबाद-सांतोस ने कहा कि ट्रेलर "राउंडअबाउट रास्ता" था जिससे यह पता चला कि एंडरगेम में पार्कर और अन्य लोगों को वापस लाया जाएगा। ट्रेलर में पार्कर की उपस्थिति पर अन्य समाचार आउटलेट्स ने भी टिप्पणी की, इन्फिनिटी वॉर की घटनाओं को बताते हुए, जिसमें इंडिवायर के जैक स्ट्राफ ने इंगित किया कि, हालाँकि इसमें पार्कर को वापस जीवित दिखाया गया है, लेकिन यह अभी भी दर्शकों के सोचने के लिए छोड़ दिया गया है कि आखिर वह वापस लौट कैसे आया?


title: स्पाइडर-मैन: फार फ्रॉम होम

text: कोलाइडर के एडम चिटवुड ने कहा, "यह ट्रेलर बिल्कुल की अगली कड़ी की तरह लग रहा है। यह प्यारा और मजेदार है, और मुझे बच्चों को यूरोपीय छुट्टी पर भेजने के विचार से प्यार है। निक फ्यूरी को मिक्स में शामिल करना भी एमसीयू के दृष्टिकोण से दांव को बढ़ाता है, और मुझे यह पसंद है कि जेक जिलएनहॉल के मिस्टीरियो को केवल रहस्यमयी ढंग से प्रकट किया गया है"। हालांकि, उन्होंने कहा कि जब उन्होंने एनिमेटेड फिल्म से इसकी तुलना बारीकी से की, तो एक "एनिमेटेड मास्टरवर्क" के रूप में उसकी सफलता के मुकाबले फार फ्रॉम होम को थोड़ा कम विशेष पाया। चिटवुड ने फिल्म के लिए जारी किए गए टीज़र पोस्टर पर भी बात की - उन्होंने इसे "वास्तव में मज़ेदार, फिल्म की पूरी 'गर्मी की छुट्टी वाली वाइब' को अपनाता हुआ, जैसे कि आइकॉनिक स्पाइडर-मैन मुखौटा यात्रा स्टिकरों से ढका हुआ है," स्टिकर संभवतः उन सभी स्थानों के हैं, जहाँ पीटर जायेगा। द हॉलीवुड रिपोर्टर के ग्रीम मैकमिलियन को लगा कि ट्रेलर को इस तरह से तैयार किया गया है, जो कि एलिमेंटल्स को खतरे के रूप में प्रस्तुत करता है, जबकि वास्तव में, वे "मिस्टीरियो की ओर से बड़े पैमाने के छलावे रूप में सामने आएंगे, उसकी अभी तक अज्ञात योजना के भाग के रूप में" और असली खतरा मिस्टीरियो के साथ है। उन्होंने कहा, "इस तरह के धोखे से न केवल दर्शकों को फिल्म के नायक के प्रति गुमराह करने की अनुमति मिलती है, बल्कि यह फार फ्रॉम होम को कहानी के पैमाने से स्पाइडर-मैन: होमकमिंग की ही तरह साधारण रहने का अवसर देता है। मैकमिलियन के सहकर्मी रिचर्ड न्यूबी ने कहा, "ट्रेलर का मुख्य अंश यह है कि स्पाइडर-मैन: फार फ्रॉम होम चतुराई से पुराने और नए स्कूली तत्वों को स्पाइडर-मैन मिथोस के सम्मिश्रण में परिणत कर रहा है, जिसके परिणामस्वरूप आश्चर्यजनक रूप से ताजा लग रहा है," स्पाइडर-मैन: फार फ्रॉम होम स्पाइडर-मैन की कहानी में एक मजबूत अगले कदम की तरह दिखता है, जिसमें पर्याप्त कथानक और प्यार है ताकि यह एमसीयू के अगले चरण का एक उपयुक्त पहला अध्याय बन सके।" न्यूबी फिल्म में निक फ्यूरी को शामिल करने के बारे में भी उत्साहित थे, क्योंकि यह स्पाइडर-मैन को "एमसीयू के दूसरे कोने में" स्थापित करने की अनुमति देगा। फ़ोर्ब्स के वरिष्ठ योगदानकर्ता स्कॉट मेंडेलसन ने सोनी की ओर से टीज़र में "प्रदर्शन पर सरासर विश्वास" का उल्लेख किया, क्योंकि सोनी होमकमिंग, वेनम और इनटू द स्पाइडर-वर्स की सफलताओं के बाद "एक ऐसी जगह पर है, जहां वे एक विजयी लकीर पर हैं जब स्पाइडी फिल्मों की बात आती है।" ट्रेलर को २४ घंटे में १३० मिलियन लोगों द्वारा देखा गया, और इसने उस समय के सबसे ज्यादा देखे जाने वाले सोनी पिक्चर्स के ट्रेलर के रूप में होमकमिंग (११६ मिलियन व्यूज) को पीछे छोड़ दिया।


title: स्पाइडर-मैन: फार फ्रॉम होम

text: ६ मई २०१९ को फिल्म का दूसरा ट्रेलर जारी किया गया। ट्रेलर की शुरुआत में हॉलैंड द्वारा दर्शकों के लिए चेतावनी शामिल थी कि ट्रेलर में एवेंजर्स: एंडगेम के लिए स्पॉइलर शामिल हैं। वॉट्स, जो तब इन्फिनिटी वॉर और एंडगेम के कथानक को जानते थे, और उन फिल्मों में स्पाइडर-मैन के दिखावे पर रुसो बंधुओं के साथ काम करते थे, को राहत मिली कि ट्रेलर की रिलीज़ ने उन्हें फार फ्रॉम होम के बारे में ज्यादा खुलकर बोलने की अनुमति दी। दूसरे ट्रेलर को २४ घंटों में १३५ मिलियन बार देखा गया, जिससे यह फार फ्रॉम होम के पहले ट्रेलर को पछाड़ उस समय तक का सबसे अधिक देखा गया सोनी पिक्चर्स का ट्रेलर बन गया। ट्रेलर की रिलीज के अगले सप्ताहांत के बाद से, एंडगेम की स्क्रीनिंग की शुरुआत हॉलैंड के एक संदेश के साथ होने लगी, जिसमें वह दर्शकों को क्रेडिट के अंत तक रुकने के लिए कहते थे, और फिल्म के अंत में इस ट्रेलर को चलाया जाता था। मार्वल ने इससे पहले (२०११) के अंत में भी द अवेंजर्स (२०१२) का ट्रेलर जोड़ा था।


title: स्पाइडर-मैन: फार फ्रॉम होम

text: यूनाइटेड एयरलाइंस ने फिल्म के प्रचारक साथी के रूप में काम किया; उनका एक बोइंग ७७७ विमान और कई कर्मचारी फिल्म में दिखाई दिए। पिछली एमसीयू फिल्मों की ही तरह, ऑडी ने भी फिल्म को प्रायोजित किया, और अपने कई वाहनों का प्रचार किया जैसे कि ई-ट्रॉन एसयूवी, जबकि फिल्म में उनके कुछ अन्य वाहन भी दिखाई दिए। डॉ पेपर, पापा जॉन्स पिज्जा और बर्गर किंग सहित कई अन्य कंपनियों की भी स्पाइडर-मैन: फार फ्रॉम होम के साथ साझेदारी थी। फिल्म का कुल प्रचार विपणन मूल्य २८८ मिलियन डॉलर था, जो तब तक की किसी भी फिल्म के मुकाबले सर्वाधिक था।


title: स्पाइडर-मैन: फार फ्रॉम होम

text: स्पाइडर-मैन: फार होम फ्रॉम का विश्व प्रीमियर २६ जून २०१९ को हॉलीवुड में हुआ था। इसके बाद २८ जून २०१९ को फिल्म को चीन तथा जापान में, और २ जुलाई २०१९ को संयुक्त राज्य अमेरिका के सिनेमाघरों में ३डी और आईमैक्स प्रारूपों में जारी कर दिया गया। मूल रूप से इसे ५ जुलाई २०१९ को रिलीज़ किया जाना प्रस्तावित था। "पीटर्स टू-डू लिस्ट" नामक एक लघु फिल्म का भी फिल्म की होम मीडिया रिलीज़ पर प्रदर्शित किया जाना प्रस्तावित है। फिल्म में पार्कर को अपनी यात्रा के लिए विभिन्न वस्तुओं को एक नज़दीकी दुकान से खरीदते हुए दिखाया गया है; इन दृश्यों को मूल फिल्म से काट दिया गया था।


title: स्पाइडर-मैन: फार फ्रॉम होम

text: १० जुलाई २०१९ तक, स्पाइडर-मैन: फार फ्रॉम होम ने संयुक्त राज्य अमेरिका और कनाडा में २२०.३ मिलियन डॉलर की कमाई की, और दुनिया भर में ३९२.७ मिलियन डॉलर कमाकर कुल ६१३ मिलियन डॉलर अर्जित किये।


title: स्पाइडर-मैन: फार फ्रॉम होम

text: अपनी घरेलू रिलीज से तीन हफ्ते पहले, आधिकारिक उद्योग ट्रैकिंग ने फिल्म द्वारा छह दिनों के शुरुआती अंतराल में १७० मिलियन डॉलर की कमाई की भविष्यवाणी की थी। कुछ ने फिल्म के २०० मिलियन डॉलर तक पहुंच जाने की बात कही, जबकि कुछ अन्य १६५ मिलियन डॉलर तक के पक्ष में थे; सोनी १५४ मिलियन डॉलर की शुरुआत की उम्मीद कर रहा था। रिलीज़ के सप्ताह तक टॉय स्टोरी ४ जैसे अन्य सीक्वल के हालिया अंडरपरफॉर्मेंस के कारण स्टूडियो की उम्मीद १२० मिलियन डॉलर की कमाई की हो गयी, जबकि उद्योग का अनुमान १४० मिलियन डॉलर तक कम हो गया। ४,६३४ थिएटरों ( के बाद दूसरा सर्वाधिक) में प्रदर्शित हुई फार फ्रॉम होम ने मंगलवार को ३९.३ मिलियन डॉलर की कमाई का रिकॉर्ड बनाया, जिसमें लगभग १,००० थिएटरों में आधी रात के पूर्वावलोकन से अनुमानित २.८-३ मिलियन डॉलर की कमाई भी शामिल है। इसने अपने दूसरे दिन २७ मिलियन डॉलर कमाए, किसी एमसीयू फिल्म के लिए अब तक की सबसे अच्छी बुधवार की कमाई, और ४ जुलाई को २५.१ मिलियन डॉलर कमाकर ट्रांसफॉर्मर्स (२००७ में २९ मिलियन) के बाद उस छुट्टी वाले दिन के लिए दूसरा सर्वाधिक संग्रह किया। अपने शुरुआती सप्ताहांत में फिल्म ने ९२.६ मिलियन डॉलर, और छह-दिवसीय अंतराल में कुल १८५.१ मिलियन डॉलर कमाए, और २००४ में ४ जुलाई को रिलीज़ हुई स्पाइडर-मैन २ द्वारा किए गए १८० मिलियन डॉलर के संग्रह को पीछे छोड़ दिया।